Burzić danas dobija prvog zamjenika | TV1\nBurzić danas dobija prvog zamjenika\nTakođer, planirano je i razmatranje plata i naknada sudija i tužitelja u BiH.\nVisoko sudsko i tužiteljsko vijeće Bosne i Hercegovine (VSTVBiH) zakazalo je za 6. i 7. marta održavanje sjednice na kojoj će, između ostalog, biti razmatran Izvještaj Stalne komisije za efikasnost tužiteljstava o poduzetim aktivnostima na osnovu izvještaja OSCE-a i USAID-a na temu korupcija i organizirani kriminal.\nU sklopu te tačke dnevnog reda predviđeno je obraćanje Alberta Cammarate, koordinatora politike europskih integracija za Bosnu i Hercegovinu, potvrđeno je Feni u VSTV-u BiH.\nIstovremeno, Vijeće bi trebalo razmatrati i Nacrt memoranduma o saradnji u oblasti elektronskog preuzimanja statističkih podataka o predmetima korupcije iz sistema za automatsko upravljanje predmetima u sudovima i tužiteljstvima između Agencije za prevenciju korupcije i koordinaciju borbe protiv korupcije (APIK) i VSTV-a.\nNa dnevnom redu je i Informacija o potpisivanju Zajedničke deklaracije o ratnim zločinima u okviru Berlinskog procesa, a u sklopu Projekta “Unapređenje rada na predmetima ratnih zločina u BiH”.\nČlanovi VSTV-a bi se trebali očitovati o realizaciji Programa rada VSTV-a BiH za 2018, kao i Informaciji o prijedlogu aktivnosti formuliranih u okviru granta VSTV-u BiH za IPA 2019, te imenovanju prvog zamjenika/vršitelja dužnosti glavnog tužitelja Tužiteljstva Kantona Sarajevo, a nakon što je dosadašnja glavna tužiteljica tog tužiteljstva Dalida Burzić imenovana na poziciju sutkinje Suda BiH.\nJedna od tačaka dnevnog reda odnosi se na Informaciju u vezi zaključka Vijeća, odnosno Mišljenje o mogućnostima za pokretanje postupka ispitivanja ustavnosti i zakonitosti propisa koje donose zakonodavna i izvršna tijela, za koje Vijeće utvrdi da su u suprotnosti sa Zakonom o VSTV-u BiH.\nTakođer, planirano je i razmatranje Dopunjene analize o platama i naknadama sudija i tužitelja u BiH, kao i imenovanje članova u Radnu grupu za restrukturiranje Sekretarijata VSTV-a BiH.\nKao što je uobičajeno, Vijeće će se očitovati i u vezi s određenim brojem odluka o imenovanjima, odnosno prestanku mandata nositelja pravosudnih funkcija u BiH.\nPrethodni članakBIHAMK: Savjetuje se oprezna vožnja\nNaredni članak25 službenika priča o gorućoj temi u BiH


Decenijska prognoza Stratfora: Poremećen svijet sa mnogim promjenama straža – Zvornik Danas\nNaslovna/izbor urednika/Decenijska prognoza Stratfora: Poremećen svijet sa mnogim promjenama straža\nDecenijska prognoza Stratfora: Poremećen svijet sa mnogim promjenama straža\nU narednih deset godina desiće se kolaps Rusije i Njemačke, EU će se rapasti i nastaće „četiri Evrope“, a SAD možda upotrebi nuklearno oružje.\nTo se navodi u izvještaju “Decenijska prognoza” privatne obavještajne kompanije Stratfor (Strategic Forecasting, Inc) gdje je u 11 tačaka procijenjeno kako će izgledati geopolitička scena u narednih deset godina.\nKako navode, Rusija će doživjeti kolaps, što će se drastično odraziti na SAD koja će morati da angažuje vojsku, a to ne isključuje ni upotrebu nuklearnog oružja.\n„Sposobnost zvanične Moskve da kontroliše sve dijelove ogromne ruske države će sve više opadati, te će se stvoriti vakuum u kome će se stvoriti individualne grupacije, koje će za cilj imati potpunu autonomiju nad teritorijom na kojoj žive“, navodi se u izvještaju.\nOsim toga, sankcije, pad cijena nafte, nestabilna rublja, vrtoglavi finansijski izdaci za naoružanje, kao i sve veći unutrašnji razdori iznuriće i oslabiti poziciju vladajuće strukture u najvećoj zemlji svijeta.\nRusija se neće zvanično „iscjepkati“ na nekoliko malih državica, ali će Kremlj svakako izgubiti svoju moć, a to će se ogledati u stvaranju poluautonomnih regiona koji se neće slagati jedni sa drugima, što vodi u nestabilnost čitave države.\n„Ne očekujemo da će se Ruska Federacija dugo održati u sadašnjem državnom uređenju“, navodi se u zaključku ove tačke izvještaja.\nS obzirom na to da su ruska postrojenja nuklearnog oružja rasuta po čitavom svijetu, u trenutku destabilizacije i „cijepkanja“ države, područje Rusije može da postane tempirana bomba.\nSlom ruskog nuklearnog sistema biće svjetski problem broj jedan u predstojećoj deceniji, a to će se drastično odraziti i na SAD, koje će morati da angažuju vojsku kako bi se odbranile od novonastale opasnosti, a to ne isključuje upotrebu nuklearnog oružja, navodi se u izvještaju.\nNjemačka u velikom problemu, Poljska vodeća evropska sila\nNajjača evropska država ima ekonomiju koja zavisi od izvoza, i koja ima ogroman profit zahvaljujući liberalizaciji tržišta u EU, što takođe znači da Nijemci imaju i najviše da izgube uslijed nadolazećeg talasa sve većeg evroskepticizma i potencijalne krize evra.\nStratfor predviđa da će se njemačka kriza rezultirati stagnacijom ekonomije, sličnom onoj sa kojoj se suočio Japan.\n„Očekujemo da njemačka ekonomija doživi velike probleme u narednih deset godina“, navodi se u „Decenijskoj prognozi:“\nDok Njemačka bude grcala u ekonomskim problemima, kako se navodi, njen istočni susjed Poljska preuzeće ulogu jedne od najmoćnijih evropskih zemalja.\n„Centar ekonomskog rasta i sve veće političke moći u Evropi biće Poljska“, piše u izvještaju Stratfora.\nIako je prije svega par godina Evropska unija odavala utisak nezadržive sile, koja je uspjela da iskoreni nacionalizam u korist sveopšteg ekonomskog napretka svojih članica, Stratfor predviđa da će se evropski san u narednih deset godina raspršiti poput balona od sapunice.\n„Decenijska prognoza“ ocijenjuje da će u nadolazećoj dekadi nastati četiri Evrope, potpuno otuđene jedna od druge. To su Zapadna i Istočna Evropa, Skandinavija i Britanija.\n„Evropska unije će možda preživjeti u nekom okrnjenom obliku, ali evropska ekonomija, kao i politička i vojna saradnja biće isključivo na bilateralnom nivou, daleko od današnje ‘zajednice'“, navodi se u izvještaju.\nU „Decenijskom izvještaju“ piše da će Turska svakako morati da riješi konflikte koji će se svakako odigrati na njenim granicama, te da će zvanična Ankara, zahvaljujući svojoj sve jačoj poziciji, dobiti poziv da postane jedan od glavnih saveznika SAD.\n„Turska i SAD će razviti saradnju na vojnom i političkom nivou, a jedan od glavnih ciljeva biće potpuno neutralisanje ruskog uticaja, naročito zbog vojnih baza u Jermeniji koje su pod kontrolom Kremlja“, piše u izvještaju.\n„Ekonomski rast Kine će polako opadati, što će uzrokovati veliko nezadovoljstvo u vrhu Komunističke partije. Uprkos tome, partija neće dozvoliti bilo kakvu vrstu liberalizacije, pa će jedini način za ostanak na vlasti biti ugnjetavanje”, navodi se u izvještaju.\nOsim toga, regionalni razdori bili su pokretač političkog haosa tokom cijele kineske istorije i postoji mala, ali „ipak prisutna šansa da se politički interesi priobalnog dijela pobune protiv politike Pekinga da prebacuje bogatstvo u unutrašnjost kako bi obuzdao političke nemire“.\nU izvještaju se dodaje da Japan ima vjekovnu pomorsku tradiciju i kao ostrvska nacija prilično je zavisan od izvoza.\nJapan neće imati drugu opciju osim da pokaže silu u regionu kako bi odgovorio Kini i zaštitio svoje rute za snabdijevanje. Uz američku moć koja opada, moraće to da obavi sam.\n“Sada Japan zavisi od SAD koje garantuju slobodan pristup. Ali s obzirom da predviđamo opreznije američko ulaženje u poduhvate u inostranstvu i to što SAD nisu zavisne od izvoza, oslanjanje na Sjedinjene države dolazi u pitanje. Zbog toga će Japan uvećati svoju pomorsku moć u godinama koje dolaze”, stoji u izvještaju.\nRegionalne sile odlučiće da sporovi oko ostrva u Južnom kineskom moru nisu vrijedni velikog vojnog sukoba, ali će i pored toga ona biti simptom opasne dinamike sila.\n“Borba oko malih ostrva koja proizvode jeftinu i niskoprofitnu energiju neće biti glavno pitanje u regionu. Umjesto toga, stara igra u troje će krenuti. Rusija, sila u opadanju, sve više će gubiti sposobnost da štiti svoje pomorske interese. I Kinezi i Japanci će biti zainteresovani da ih osvajaju i i da sprečavaju druge da ih osvoje”, navodi se u izvještaju.\nPrivreda Kine slabi, jačaju 16 drugih država, SAD se manje miješaju\nTo je zapravo dobra vijest za desetak država. Najprostiji proizvodni poslovi koje je Kina grabila za sebe preseliće se u 16 drugih privreda koje zajedno imaju ukupnu populaciju od 1,15 milijardi ljudi.\nDakle, dok će kineski rast stagnirati, idući ka nepredvidljivim političkim i ekonomskim posljedicama, za to vrijeme će Meksiko, Nikaragva, Dominikanska Republika, Peru, Etiopija, Uganda, Kenija, Tanzanija, Bangladeš, Mjanmar, Šri Lanka, Laos, Vijetnam, Kambodža, Filipini i Indonezija moći da poprave svoje privredne sudbine u narednih deset godina pošto će stizati novi proizvodni poslovi.\nKako će svijet postajati još poremećenije i nepredvidljivije mjesto u narednih deset godina, SAD će odgovoriti tako što će biti sve izbirljivije u izboru izazova umjesto preuzimanja aktivnog vođstva u rješavanju svejtskih problema\nPrivredni rast, uvećana proizvodnja domaće energije, pad izvoza i sigurno saznanje da ste u najbezbjednijem dijelu svijeta daće SAD taj luksuz da mogu da se izoluju od svjetskih kriza. Iako će ova ograničenija uloga Amerike u globalnim pitanjima učiniti od svijeta još nepridljivije mjesto, to je realnost koju će druge zemlje jednostavno morati da prihvate.\n“Sjedinjene države će nastaviti da budu velika ekonomska, politička i vojna sila u svijetu, ali će se manje angažovati nego prije. Biće to poremećen svijet, sa „promjenom straže“ u mnogim regionima. Konstanta će biti kontinuirana i zrelija moć SAD, moć koja će biti mnogo manje vidljiva i koja će biti manje korišćena u narednih deset godina”, piše u „Stratforovom“ izvještaju.\ndecenijska prognoza stratfor


Održana radionica za bibliotekare | Radio Trebinje\n17 decembra 2018, 8:12 AM\nOdržana radionica za bibliotekare\n11. marta 2018., 11:03\nTREBINJE │ U trebinjskoj Narodnoj biblioteci danas je održana radionica za bibliotekare iz istočne Hercegovine, a u okviru projekta“Viki bibliotekar u Republici Srpskoj“, sa ciljem da upozna bibliotekare sa osnovnim pravilima kreiranja članaka na Vikipediji na srpskom jeziku.\n„Uređivačka radionica predstavlja projektnu aktivnost Vikimedijinog GLAM programa u Republici Srpskoj koja se sprovodi u organizaciji Vikimedijine zajednice Republike Srpske. Osnovni cilj radionice je obuka bibliotekarskog osovlja za rad na Vikipediji te povećanje broja članaka vezanih za Republiku Srpsku na Vikipediji na srpskom jeziku“, pojasnio je kordinaror „Vikimedijne“ zajednice Republike Srpske Ljubiša Malenica.\nViki GLAM program Vikimedijine Zajednice Republike Srpske predstavlja podršku kulturnim institucijama- galerijama, bibliotekama, arhivima i muzejima kroz različite projekte i projektne modele. Pored navedenih institucija, obuhvaćene su i ostale institucije kao što su pozorišta, zoološki vrtovi, botaničke bašte, javni emiteri i slično.\nMinasi: BiH samostalno da pronađe rješenja za Izborni zakon


Ko će naslediti Kompanija, Sterling odbio traku!\nIzvor: Sportske.net, 29.Jul.2019, 23:47\nEngleski reprezentativac prednost daje svojim saigračima.\nKompani je posle jedanaest godina napustio Mančester, dugogodišnji kapiten "Građana" se vratio u Belgiju. Imaće novu ulogu kao igrač/menadžer u Anderlehtu, jučerašnji debi u Briselu nije prošao najbolje pošto su Kompanijevi puleni poraženi sa 2:1 od Ostendea.\nGvardiola je izjavio da će se naslednik kapitenske trake odrediti među samim igračima.\nIako su se Englezi nadali da će ta čast >> Pročitaj celu vest na sajtu Sportske.net << pripasti Rahimu Sterlingu, dvadestčetvorogodišnje krilo je priznao da neće preuzeti takvu odgovornost.\n"To nije nešto o čemu sam razmišljao. Takva uloga se mora prirodno desiti, ne može se forsirati. Ne mogu da krenem sada da vičem na saigrače pošto je Vini otišao. Saigrači moraju to da prepoznaju u vama. Napravićemo dobar izbor, imamo odlične kandidate ovde"\n"Tu je David koji je dosta dugo ovde, imamo Kevina i Dinja, dosta igrača sa jakim karakterom", izjavio je Sterling za Miror.\nSiti je ostao bez svog kapitena, ali nema sumnje da će i narednom pripasti čast da nastavi tradiciju uspeha u Engleskoj.


NAJDINAMIČNIJA GODINA MSP U NOVIJOJ ISTORIJI: Spoljnopolitička snaga i kredibilitet Srbije uvećani\n30. 10. 2021. u 12:52\nMINISTARSTVO spoljnih poslova Republike Srbije saopštilo je danas da je u proteklom periodu imalo jednu od najdinamičnijih godina u svojoj novijoj istoriji.\nU saopštenju povodom godinu dana od formiranja Vlade Srbije, ističe se da su spoljnopolitička snaga i kredibilitet Srbije u tom periodu uvećani, zahvaljujući promenjenim geopolitičkim okolnostima, ali i uspesima naše zemlje na planu ekonomije i njenom pozicioniranju kao garanta stabilnosti i motora razvoja regiona.\nMinistarstvo je navelo da je u proteklih godinu dana delovalo na ostvarivanju tri prioritetna cilja: odbrani državnih interesa i sprovođenju spoljnopolitičkih prioriteta, angažovanju na planu podrške povećanju izvoza i promociji Srbije kao destinacije za investiranje, nastavku modernizacije rada Ministarstva i diplomatske službe.\nPrateći ekonomsku ekspanziju Srbije, Ministarstvo spoljnih poslova osnovalo je prvi put Sektor za ekonomsku diplomatiju, koji će biti promoter izvoza i Srbije kao najprivlačnije investicione destinacije u ovom delu sveta.\n- O pojačanoj aktivnosti srpske diplomatije svedoči i veliki broj susreta i bilateralnih poseta ministra Nikole Selakovića u prvih godinu dana mandata. U tom periodu ministar Selaković imao je 354 susreta sa stranim zvaničnicima: između ostalog sa 16 predsednika, 10 premijera i 110 sastanaka sa ministrima spoljnih poslova. U istom periodu imao je 84 susreta na marginama multilateralnih skupova i 70 sastanaka sa stranim ambasadorima u Beogradu, kao i sastanke sa velikim brojem parlamentaraca, privrednika i predstavnika kulturnih i verskih institucija - naglašava se u saopštenju.\nKada se tome dodaju 32 bilateralne posete stranim državama i 18 poseta inostranih zvaničnika kojima je ministar Selaković bio domaćin, 38 potpisanih međudržavnih sporazuma, desetine video-sastanaka i telefonskih razgovora sa stranim zvaničnicima, vidi se da je srpska diplomatija u proteklih godinu dana, bez obzira na ograničavajuće okolnosti u uslovima pandemije virusa korona, imala pune ruke posla.\nSa mnogim šefovima diplomatija, ministar Selaković je u proteklih godinu dana imao višestruke susrete, pa je tako sa ministrom inostranih poslova Mađarske Peterom Sijartom razgovarao 5 puta, sa ruskim kolegom Sergejem Lavrovom 4 puta, sa italijanskim ministrom Luiđijem di Majom i indijskim šefom diplomatije Subramanjamom DŽaišankarom po 3 puta, a po 2 susreta imao je sa ministrima inostranih poslova Kine Vang Jiem i Nemačke Hajkom Masom. Selaković je imao priliku da se 2 puta susretne i sa generalnim sekretarom Ujedinjenih nacija Antoniom Guterešom.\n- Kruna ovogodišnjih diplomatskih aktivnosti Srbije bila je organizovanje komemorativnog skupa povodom 60 godišnjice prve konferencije Pokreta nesvrstanih, na kojem je učestvovalo 120 delegacija, a ministar Selaković je, tom prilikom, za četiri dana na marginama događaja imao čak 52 aktivnosti sa šefovima gostujućih delegacija - ističe se u saopštenju.\nRukovođeno principima humanosti i solidarnosti, Ministarstvo spoljnih poslova je, u koordinaciji sa drugim institucijama Republike Srbije, aktivno učestvovalo u realizaciji donacija medicinske opreme i oko milion doza vakcina protiv Kovid-19 brojnim državama u regionu i Evropi, ali i na drugim kontinentima, prvenstveno Africi. Osim toga, Srbija je opredelila i oko 300 tona prehrambenih proizvoda na ime pomoći afričkim državama.\nMinistarstvo spoljnih poslova je u protekloj godini počelo da otvara vrata za mlade ljude, i u okviru strategije kadrovskog obnavljanja i podmlađivanja srpske diplomatije potpisani su protokoli o saradnji sa 15 državnih fakulteta sa šest univerziteta, kao i protokol o saradnji sa Organizacijom srpskih studenata u inostranstvu.\nViše od 150 mladih će od sledeće godine biti podrška u radu MSP i obavljati stručnu praksu u zemlji i DKP-ovima Srbije u inostranstvu.\nMinistarstvo je, uvođenjem nove digitalne platforme za konzularne usluge i novim servisima za građane, uhvatilo korak sa savremenim nastojanjima da se korisnicima ove vrste usluga omogući da u što manje koraka i sa što manje čekanja zadovolje svoje administrativne potrebe.\nVeliki pomak učinjen je i na planu zakonske regulative, time što su u proceduru ušla dva veoma važna nacrta zakona - o spoljnim poslovima i o učešću civila u mirovnim misijama van granice Srbije.\nUčinjeni su i prvi koraci u pravcu proširenja diplomatsko-konzularne mreže, kako bi se Srbija spoljnopolitički i ekonomski vratila u delove sveta koje je u bliskoj prošlosti napustila.\nSaradnja sa dijasporom i Srbima u regionu podignuta je na znatno viši nivo. Konkursima pomoći i sufinansiranjem oko 200 projekta radi se na očuvanju i jačanju veza sa matičnom državom. Otvoreno je 23 novih odeljenja dopunskih škola u inostranstvu, a 700 dece više ove godine uče srpski jezik, što je povećanje od 20 odsto u odnosu na prošlu godinu. Prvi put obeleženi su Dan maternjeg jezika i Dan srpskog jedinstva, slobode i nacionalne zastave.\nVeliki pomaci u proteklom periodu učinjeni su na polju javne diplomatije. Pušten je u rad novi veb-sajt Ministarstva spoljnih poslova, a uz redizajnirani sajt, uveden je i novi vizualni identitet ministarstva. Ministarstvo je počelo da deluje i na polju digitalne diplomatije, a diplomatsko-konzularna mreža je imala i svojevrsnu ofanzivu u inostranim medijima sa ciljem popravljanja reputacije Srbije i približavanja srpskih političkih i ekonomskih inicijativa stranoj publici.\nMinistarstvo je, zajedno sa Ministarstvom kulture i informisanja i drugim nadležnim institucijama, bilo angažovano na planu vraćanja predmeta srpske kulturne i materijalne baštine u maticu, dodaje se u saopštenju.\nministarstvo spoljnih poslova Nikola Selaković Vlada Srbije\n11:08 ZA LJUBITELJE BRZE ISPLATE: Goleade u prvom poluvremenu\n09:32 JELENA IZGUBILA 2 BEBE ZBOG STRESA Tragedija Karleuše: "Srbija mi je ubila nedužna bića, to nikad neću oprostiti!"\n11:05 JOŠ JEDNA PUCNJAVA U TEKSASU: Napadač ubio dve i ranio četiri osobe, potom izvršio samoubistvo\nNAORUŽANI napadač sinoć je u oblasti Dalas-Fort Vort u Teksasu ubio dve i ranio četiri osobe, od kojih su troje pripadnici policije, a nakon napada je sebi oduzeo život, saopštila je teksaška policija.\n11:01 MEDVEDEV OŠTAR: Tome se bliži kraj, pukla je ljubav - Poljaci su besni, Evropljani ne žele Ukrajince\n11:00 NE MOGU DA STOJE, A MISLE DA MOGU DA VOZE: Zašto se uprkos kontrolama i kaznama, ne smanjuje broj pijanih vozača\nSVAKODNEVNO smo obasuti podacima o tome koliko je vozača isključeno iz saobraćaja zbog vožnje u alkoholisanom stanju.


Juventus u Istanbulu bije bitku za evropsko proleće\nFudbaleri Juventusa sutra gostuju ekipi Galatasaraja u Istanbulu u poslednjem kolu B grupe Lige šampiona, a da bi osigurali drugo mesto i plasman u osminu finala moraju da ostanu neporaženi.\n09.12.2013. - 13:43h\nJuventus ima dva boda više od Galatasaraja, a Real Madrid je neprikosnoven na prvoj poziciji sa 13 bodova.\n"Ne bi trebalo da pretimo Galatasaraju. Sami sebi smo zakomplikovali situaciju oko plasmana u osminu finala i sada moramo sami da rešavamo problem", rekao je trener Juventusa Antonio Konte.\nU prvom duelu ova dva tima koji je odigran u Torinu nije bilo pobednika - 2:2.\nMadridski Real će u drugoj utakmici ove grupe gostuje danskom Kopenhagenu.\nZanimljivo će biti u grupi A, gde će u glavnoj ulozi biti ukrajinski Šahtjor.\n"Rudari" gostuju Mančester Junajtedu, trenutno su drugi na tabeli sa bodom više od Bajera iz Leverkuzena koji putuje u San Sebastijan na meč sa Real Sosijedadom.\nUkrajinci čak mogu da budu prvi na tabeli, u slučaju da slave na Old Trafordu, što s obzirom na formu "crvenih đavola" ne bi bilo iznenađenje.\nFudbaleri Benfike, predvođeni "srpskom kolonijom" dočekuju u Lisabonu prvoplasirani tim C grupe Pari Sen Žermen. "Orlovima" je potrebno da ne izgube, a da u drugoj utakmici grupe Anderleht u Pireju iznenadi Olimpijakos i odnese sva tri boda. Od srpskih reprezentativaca u Benfici očekuje se da od prvog minuta zaigraju Nemanja Matić, Lazar Marković i Ljubomir Fejsa.\nNa meču u Pireju napad Anderlehta trebalo bi da predvodi Aleksandar Mitrović, a u timu bi mogao da bude i Luka Milivojević. Belgijanci su izgubili šansu za osvajanje trećeg mesta koje vodi u Ligu Evrope na proleće sledeće godine.\nU grupi D sve je jasno, plasman u osminu finala obezbedili su minhenski Bajern i Mančester Siti. Bitka će se voditi oko trećeg mesta između moskovskog CSKA i češke Viktorije. Moskovljani su u prvom duelu slavili sa 3:2, tako da u slučaju da ostanu neporaženi i na proleće će igrati u Evropi.\nMančester Junajted - Šahtjor (20.45)\nReal Sosijedad - Bajer Leverkuzen (20.45)\nTABELA: Mančester Junajted 11, Šahtjor 8, Bajer 7, Sosijedad 1.\nGalatasaraj - Juventus (20.45)\nKopenhagen - Real Madrid (20.45)\nTABELA: Real Madrid 13, Juventus 6, Galatasaraj 4, Kopenhagen 4.\nBenfika - Pari Sen Žermen (20.45)\nOlimpijakos - Anderleht (20.45)\nTABELA: PSŽ 13, Olimpijakos 7, Benfika 7, Anderleht 1.\nBajern - Mančester Siti (20.45)\nViktorija Plzenj - CSKA (20.45)\nTABELA: Bajern 15, Mančester Siti 12, CSKA Moskva 3, Viktorija Plzenj 0.


Održana treća NIS Olimpijada iz ruskog jezika | NIS\nNIS > Poslovi i karijera > Energija znanja > Energija znanja vesti > Održana treća NIS Olimpijada iz ruskog jezika\nOdržana treća NIS Olimpijada iz ruskog jezika\nU Ruskom domu u Beogradu, večeras su svečano dodeljene nagrade pobednicima Olimpijade iz ruskog jezika, koja se treću godinu zaredom održava uz podršku kompanije NIS.\nDomaćin ovogodišnje olimpijade je Ruski dom, a organizatori su Ministarstvo prosvete, nauke i tehnološkog razvoja Republike Srbije, kompanija NIS, Slavističko društvo Srbije i Gimnazija Jovan Jovanović Zmaj.\nNa prvoj Olimpijadi iz ruskog jezika učestvovalo je oko 500 učenika, dok se na prošlogodišnje takmičenje prijavilo više od 800 učesnika. Na trećoj po redu, ovogodišnjoj Olimpijadi, takmičilo se čak 1.083 učenika iz 148 škola iz 78 gradova iz Srbije, Republike Srpske i Crne Gore.\nSvečanoj dodeli nagrada su prisustvovali zamenik generalnog direktora NIS-a Andrej Šibanov, menadžer NIS-a za saradnju sa univerzitetima dr Snežana Lakićević, predstavnici Ministarstva prosvete, nauke i tehnološkog razvoja, Grada Beograda, Ruske ambasade i direktorka Ruskog doma Nadežda Kušenkova.\nOlimpijade iz ruskog jezika, hemije, fizike i matematike, organizuju se u sklopu NIS-ovog programa „Energija znanja“. Pored organizacije olimpijada , NIS kroz „Energiju znanja“ stipendira studente, organizuje letnje škole i kampove i oprema učionice i laboratorije. Podrška obrazovanju i nauci samo je jedan deo NIS-ovog društveno-odgovornog poslovanja, koje se odvija pod sloganom „Budućnost na delu“.


Sportisti ponos Srbije (5): Ćirilica kao 'nož u srce'\nIzvor: Vesti-online.com, 23.Nov.2018, 04:01\nSportisti ponos Srbije (5): Ćirilica kao "nož u srce"\nZapad svojom politikom i politizacijom sporta iskazuje svoj odnos prema Srbiji, smatra Dušan Savić, legendarni fudbaler Crvene zvezde i reprezentacije. Zbog toga je, kako kaže za "Vesti", glupost da Srbija veruje da joj je mesto u Evropi. U osvrtu na razloge zbog kojih je taj deo sveta i putem sporta kažnjavao njegovu državu Savić ukazuje da su sportisti, u stvari, najpopularniji, pa tako i najbolji predstavnici svoje nacije.\n- To na Zapadu znaju i zato politiku mešaju >> Pročitaj celu vest na sajtu Vesti-online.com << u sport. Recimo ako pogledamo asa kakav je naš teniser Novak Đoković, on je non- stop na televizijama širom sveta zahvaljujući svojoj popularnosti i pobedama, a ne propušta priliku da i na tim medijskim gostovanjima i na terenu promoviše svoju domovinu. Kad pobedi on ispiše poruku ćirilicom, što prenose svi mediji, i tako zabija "nož u srce" tim zapadnim zemljama - pojašnjava Savić zašto su sportisti koji su najbolji promoteri svoje zemlje zasmetali moćnim državama koje bi da kroje svet po svojoj meri.\nIsto je, prema njegovim rečima, sa ženskim odbojkašicama koje su nedavno donele zlato kući, pa vaterpolistima koji su se letos okitili zlatnim medaljama.\n- Ako se vratimo i malo unazad medaljama su se okitile i muška i ženska košarkaška reprezentacija, a proteklih dana fudbaleri Crvene zvezde trijumfovali nad Liverpulom- ukazuje poznati as na sve sportiste koji su omogućili da se uz pomoć njihovih pobeda o Srbiji čuje širom sveta.\nDušan Savić kaže da ne može a da se ne osvrne na poslednji politički skandal Francuske koja je na obeležavanju veka od završetka Prvog svetskog rata, stavila Srbiju "na rezervnu klupu".\n- Tim političkim potezom, Francuska je pokazala odnos prema Srbiji koja se kao jedna od pobednica našla na rezervnoj klupi, dok je teroristu i lažnu državu smestila nadomak njegovih sponzora - naveo je Savić.


Vidić: "Igramo za bodove, ne za aplauze" - Sportske.net\nVidić: "Igramo za bodove, ne za aplauze"\nSrpski internacionalac i kapiten Mančester Junajteda Nemanja Vidić istakao je da se u tekućoj sezoni "Đavoli" neće fokusirati na igranje fudbala 'za oko' već onog koji donosi bodove i titule.\nFudbaler Mančester Junajteda Nemanja Vidić rekao je danas da su on i njegovi saigrači shvatili da ove sezone moraju bolje i jače da rade da bi osvojili titulu u Premijer ligi Engleske.\n"Kada osvojite titulu, sledeće sezone imate više samopouzdanja, jer osećate da ćete je ponovo uzeti, ali kada je ne osvojiš onda sledeće godine pomislite da morate da radite jače i bolje nego prošle", rekao je Vidić za britanski San.\nVidić je ocenio da je u današnje vreme bitno da se osvoje tri boda, a ne da se uživa u fudbalu.\n"Ponekad je glavno da se osvoje tri boda, a ne da se uživa u igri. Mi želimo da igramo dobar fudbal, ali i da pobedimo i osvojimo titulu. Mislim da smo to ove godine shvatili", kazao je srpski fudbaler.


Alfa Romeo MiTo fejslift slike - AUTOMOBILI\n15/08/2020 9:05:10 PM\nNASLOVNA / VESTI / Alfa Romeo MiTo fejslift slike\nNakon zvanične promocije nove Giulije i najave brojnih novih modela, Alfa Romeo priprema i restilizovane verzije aktulenih modela MiTo i Giulietta. To su nedavno potvrdile i špjunske slike maskiranih test primeraka, dok smo sada zahvaljujući grčkom Autoblogu u prilici da vidimo i nemaskirani MiTo facelift.\nOvakav blago osveženi MiTo se može očekivati do kraja ove godine, pri čemu će najveće vizuelne izmene po svemu sudeći pretrpeti prednji deo (nešto širi prednji gril i sa više hroma, uz doterena svetla i branik). Pozadi je MiTo izgleda dobio zadnji branik sa mat crnim elementima, kao i hromiranu lajsnu na vratima prtljažnika, a manje promene verovatno možemo očekivati i u unutrašnjosti.\nTakođe, i MiTo facelift će dobiti redizajnirani logo marke, već promovisan nedavno sa Giulijom. Što se tiče potpuno novog MiTa, neke ranije nezvanične informacije iz nemačkih medija kažu da se MiTo II može očekivati najranije 2019. Ova entry-level Alfa bi mogla da koristi tehničku bazu Fiata 500 L / 500X, a jedan od motora u ponudi bi mogao da bude 1,4 litarski agregat.\nTagovialfa Alfa Romeo Automobili facelift fejslift fotografije mito restyle romeo slike\nPrethodno Mercedes C63 AMG Coupe za stazu i put\nSledeće Test: Chrysler 300 SRT [Video]


UDARNA VEST: Strane trupe ušle u Makedoniju, niko ne zna o čemu se radi … - Dnevni.rs\nKolona KFOR sa Kosovu, prešla granicu i ušla u Makedoniju, na graničnom prelazu Blace. Poznato je da su u konvoju italijanski vojnici. Još se ne zna zašto su i na osnovu čega strane trupe ušle na teritoriju Makedonije.\nLokalni mediji su postavili pitanje Ministarstvu unutrašnjih poslova, ali policija je zatražila da se pošalje zvaničan zahtev za dobijanje informacija.\nInteresantna je da se ulazak NATO vojnika iz Italije u Makedoniju gotovo poklopio sa izjavom lidera Socijaldemokratskog saveza Makedonije (SDSM) Zorana Zaeva da Makedoniju vidi kao 30-ta članicu NATO saveza, s tim što je, kako je rekao, prethodno neophodno rešiti spor sa Grčkom oko imena.\nZaev je za podgoričku Pobjedu rekao da je za Makedoniju važno članstvo u NATO zbog toga što taj vojni savez, posebno, kako je rekao, kod nas na Balkanu, podrazumeva stabilnost, bezbednost i nepovredivost granica.\n– Pored toga, NATO je garancija rasta ekonomije, ekonomskog razvoja, dotoka stranih investicija. Najzad, da je Makedonija bila članica NATO, diktatorski režim Nikole Gruevskog, zajedno sa svojim sponzorima, ne bi se usudio da izaziva krize i nerede kakve smo, nažalost imali prilike da gledamo poslednjih nekoliko godina – rekao je Zaev.\nGovoreći o tome kako će Makedonija rešiti spor sa Grčkom, zbog kojeg je blokirana u NATO integracijama, Zaev je rekao kako veruje da će dijalogom dve vlade, koje će uvažiti makedonski identitet, dignitet i ponos, doći do rešenja tog višedecenijskog spora.\n– U tome će nam, nadam se, pomoći opozicija, ali i građani Makedonije koje ćemo, ako to bude neophodno, pozvati da na referendumu odluče o imenu države u kojoj žive. Kao što znate Grčka je promenu imena Republike Makedonije postavila kao uslov našeg ulaska u NATO – rekao je Zaev i dodao:\n– Iskreno ne razumem šta se to od nas očekuje. Da se izjasnimo kao Marsovci?! Makedonci smo i ne možemo biti ništa drugo. Uzgred, podsećam vas da su našu zemlju 123 države sveta priznale pod imenom Republika Makedonija – poručio je on.


Faktor | Tabaković: Slijedimo odluke o neprihvatanju mandata, trebamo ostati jedinstveni\n23.02.2021. / 13:06\nKandidat inicijative "Moja adresa Srebrenica" za načelnika općine Srebrenica Alija Tabaković izjavio je da u ovoj inicijativi čekaju odluku Ustavnog suda BiH o apelaciji u vezi sa ponovljenim izborima u toj općini, a kako bi nastavili sa, kako je rekao, pravnom borbom za Bošnjake u Srebrenici.\n- Mi smo prošle sedmice uputili apelaciju Ustavnom sudu BiH i voljeli bismo da su postupili odmah po hitnoj mjeri, ali nažalost nisu. Vidjet ćemo šta će se dešavati na Ustavnom sudu BiH - istakao je za Fenu Tabaković.\nNavodi da će kandidati sa liste "Moja adresa Srebrenica" slijediti odluke koje su donijete jednoglasno o neprihvatanju mandata za Skupštinu općine Srebrenica.\nKomentirajući najavu lidera stranaka četvorke u Sarajevu da je u pripremi zakon za pomoć građanima Srebrenice, a kojim je planirano i otvaranje ureda za pomoć u toj općini, Tabaković smatra da je to "nastavak priče o kojoj je razgovarano prošle sedmice u Srebrenici na sastanku probosanskih stranaka".\nAlija TabakovićMoja adresa SrebrenicaIzbori u Srebrenici\nOHR mora reagirati\nTabaković: Ako nekažnjeno prođe Zakon o lijekovima RS-a, onda slijedi rušenje OS, UIO i VSTV-a\nCvijanović potpisala ukaz\nI pored upozorenja Brisela: U Službenom glasniku objavljen Zakon o lijekovima RS-a\nKorona odnijela još 17 života u BiH, novozaraženih 515


TRKA ZA POVRATNICIMA: Parni valjak želi Jevtovića, Fejsu i Evertona\t- SPORTSKI ŽURNAL\n23 januar, 2022 9\nPartizan pored Srđana Mijailovića juri Marka Jevtovića, LJubomira Fejsu i Evertona Luiza\nPartizan je imao jedan cilj u zimskom prelaznom roku – zadnji vezni, odlaskom Aleksandra Šćekića crno-beli će, definitivno morati da potraže pojačanje, a hteli su novog igrača na toj poziciji i pre transfera Crnogorca, kao rezervu Saši Zdjelaru.\nPrvi pik da popuni prazninu u igračkom kadru je i dalje Srđan Mijailović. Parni valjak nije odustao od igrača Čukaričkog, iako je on u Antaliji na pripremama sa Brđanima.\nSkoro od početka zime vicešampion Srbije je pregovarao sa Požežaninom, ali nikako da se dogovori sa njegovim klubom.\nPored nekadašnjeg igrača Crvene zvezde, i dalje najbližeg crnobelom dresu, propadne Partizan će imati još tri opcije.\nMarko Jevtović se rastao sa katarskim Al Ahlijem i trenutno je slobodan igrač, pa bi tim iz Humske mogao da nastavi sa trendom dovođenjem svojih bivših aduta.\nJevtović je imao zapažena izdanja u crno-belom dresu, odigrao je 102 utakmice i postigao 12 golove, takođe bio je akter poslednje Partizanove titule u sezone 2016/17.\nJoš jedan povratnik kuca na vrata lidera jesenjeg dela šampionata – LJubomir Fejsa.\nBivši reprezentativac Srbije i igrač Parnog valjka je, takođe, slobodan igrač.\nFejsa je u dosadašnjoj karijeri bio talisman za titule, možda je upravo to karika koja nedostaje u mašineriji Aleksandra Stanojevića.\nLJubomir iza sebe ima tri pehara prvaka Srbije, isto toliko titula je osvojio u Grčkoj u dresu Olimpijakosa, dok je u Benfiki pet puta bio šampion Portugalije.\nPoslednja opcija za poziciju defanzivnog veznog u Partizanu je Everton Luiz.\nBrazilac je okončao saradnju sa američkim Real Solt Lejkom i ništa ga ne sprečava da se vrati u Humsku.\nEverton je za kratko vreme pridobio srca navijača, zbog borbenosti i požrtvovanosti i nema sumnje da bi njegov povratak obradovao Grobare.\nduo V · 23 januar, 2022 10:42\nPeki · 23 januar, 2022 17:48\nOd ove trojice samo bi Everton bio pojacanje ako bi dostigao formu koju je imao kad je otisao.\nMax · 23 januar, 2022 18:21\nDruze, odgledaj najnovije Evertonove highlights-e, on sada kida bolje nego dok je bio u Partizanu, samo sto mislim da to nazalost nije realna opcija...\nPeki · 23 januar, 2022 20:25\nNe pratim Evertona.Dosta mi je ono sto sam video dok je igrao za Partizan.\nChe · 23 januar, 2022 23:40\nNisam siguran koliko su ove informacije tacne, ali mislim da Everton i Mijailovic mogu podici defanzivu veznog reda na znatno visi nivo.. Koliko se secam Fejsa je 1987.godiste..\nMicura · 24 januar, 2022 06:12\nPartizan nije prodao igraca vec tri prelazna roka,tako da ce nas pojacati onaj igrac koji bas nema drugu opciju\n@MIcura · 25 januar, 2022 03:57\nRio Bravo · 24 januar, 2022 15:46\nZnaci iskljucivo slobodni igraci,nista godine,nista pauziranje samo ako je za dž...Vucelic i Vazura su bukvalno grobari ali Partizana!\nZuk · 24 januar, 2022 19:43\nJa sam za povratak sve trojice a umesto Brezancica,Smiljanica i Pavlovica.PAvlovica prodati bar za 800 hiljaa a zaza preostalu dvojicu ukupno 200 hiljada.


Čan: Teško bez Džerarda, ali možemo do titule | Transferi\nYou are here: Home Fudbalski Transferi Čan: Teško bez Džerarda, ali možemo do titule\tMay 22, 2017 9:27 pm\nČan: Teško bez Džerarda, ali možemo do titule\nLiverpul od osnivanja Premijer lige 1992. nikada nije bio šampion, a poslednju titulu osvojio je pre 25 godina.\n“Možemo da se borimo za titulu i verujem da ćemo biti veoma blizu. Ne bih želeo da stavljam pritisak na ekipu, ali i na sebe, pošto me mnogi vide kao naslednika Stivena Džerarda. On je sjajan igrač, mnogo je dao klubu, ali želim da izgradim svoje ime”, rekao je Čan za nemački Kiker.\nČan je pre godinu dana došao u Liverpul iz Bajer Leverkuzena za 12 miliona evra, u svim takmičenjima odigrao je 37 utakmica i postigao jedan gol.


Vol Strit bi mogao da se zaljubi u blokčein tehnologiju\nVol Strit i dalje ne pokazuje puno interesovanja za blokčein tehnologiju. Velike banke su davale izjave i za i protiv nove tehnologije, dok su neke banke poput Banke Amerike već patentirale proizvode bazirane na blokčein tehnologiji.\nProblem finansijskih institucija sa blokčein tehnologijom je u vezi privatnosti. Ključno pitanje za trgovca na berzi je da zadrži svoje stavove u tajnosti kako ih konkurencija ne bi saznala. Iako blokčein tehnologija obezbeđuje nepromeljivost, ona ne pruža potpunu sigurnost odnosno anonimnost - ključno za finansijsko usvajanje na nivou korporacija.\nMeđutim, ZK-Snark ili Zero Knowledge proofs je od nedavno omogućen na itirijumovom blokčeinu nakon Byzantium nadogradnje na mreži, omogućavajući novi način za anonimnost i nepromenjivost u jednom lancu. Blumberg prenosi:\n“Sposobnost preoblikovanja vitalnih funkcija finansijskog tržišta, kao što su kliring i poravnanje, uvek je zavisna od toga da li banke mogu da zadrže tajnost podataka o kupcima i vlasništvu. Zero-knowledge proofs, već decenijama teoretska mogućnost, sada je realnost i omogućava proveru transakcija bez potrebe otkrivanja osnovnih podataka.”


Gligorov: Ulazak u EU zavisi od primene evropskih zakona\nSaradnik Bečkog instituta za međunarodne ekonomske studije Vladimir Gligorov izjavio je danas da ulazak u Evropsku uniju (EU) zavisi prvenstveno od toga koliko je zemlja kandidat spremna da primeni zakone EU.\nGligorov je agenciji Beta rekao da će saradnja sa Haškim sudom ostati obaveza Srbije, ali da je to pitanje nakon hapšenja Ratka Mladića u drugačijem svetlu jer se sada može očekivati dobijanje statusa kandidata.\nGligorov je kazao da će zemlje kandidati u pregovorima o članstvu u EU morati da dokažu da primenjuju evropsko zakonodavstvo.\nKada je reč o političkim preduslovima, Gligorov je kazao da je najveći problem pitanje Kosova. "To je pitanje koje ne mora da se reši ni danas ni sutra, ali se to pitanje mora rešiti do kraja decenije", rekao je Gligorov.


rmk promet - o nama\nELEKTRO I VODO MATERIJALA\nRMK PROMET kao samostalno trgovačko preduzeće specijalizirano za promet robama crne i obojene metalurgije osnovano je 1977. godine u Zenici.\nRMK PROMET je danas dioničko društvo sa 60 % državnog kapitala i 40% privatnog kapitala.\nU toku su aktivnosti da proces privatizacije bude završen.\nRMK PROMET je trgovinska kompanija koja već 40 godina egzistira na domaćem i međunarodnom tržištu i pored veoma složenih uslova poslovanja u godinama ekonomske recesije i dalje predstavlja jednu od vodećih trgovinskih kompanija u oblasti prometa crne i obojene metalurgije, nemetala, opreme i rezervnih dijelova za metalnu industriju, rudarstvo, građevinarstvo, metalopreradu, elektrodistribuciju, telekomunikacije, industriju.\nRMK PROMET je 2004. godine uspješno implementirao i certificirao sistem upravljanja kvalitetom u skladu ISO 9001:2000, što predstavlja logičan slijed i napredak koji na najbolji način potvrđuje dosadašnje uspješno poslovanje. Sistem upravljanja kvalitetom je 2010. godine uspješno potvrđen i recertificiran u skladu s novim standardom, ISO 9001:2008.\nRMK PROMET u svom poslovanju veliki značaj poklanja na politiku zadovoljstva kupaca, zadovoljstvo i motivaciju svojih uposlenika i drugih zainteresiranih strana (dobavljača, dioničara, finansijskih institucija, ..).


RTV taksa na računima od struje – Vikići portal\nRTV taksa na računima od struje\nračun za struju sa taksom iz zakona o JS\nRačuni za potrošenu električnu energiju za mjesec august pristižu na adrese širom Bosne i Hercegovine pa tako i u naše naselje Vikići. Mnogima nije potpuno jasno zašto su računi uvećeni za 7,50 KM. Radi se o tome da su predstavnici JP Elektroprivreda BiH i Javnih servisa (BHRT i RTV Federacije BiH) potpisali poslovni Ugovor o naplati RTV takse putem računa za električnu energiju, a što je iskazano na računima za utrošenu električnu energiju za mjesec august 2017. godine.\nKada je u pitanju naplaćivanje RTV takse različito se primjenjuje i tumači u oba BH entiteta. Jedni neće, drugi nemoraju a treći plaćaju za drugu dvojicu jer ova povlaštena mogućnost jedino se implementira u dijelu Federacije BiH.\nOni koji i dalje ne žele da plaćaju RTV taksu uprkos iskazanioj na računima za struju po Zakonu o JS, iznos računa struje mogu platiti putem priznanice na blagajnama svojih poslovnica elektrodistribucije.


HomeDRUŠTVONakon gramatike i pravopisa, bunjevački spreman da postane i službeni jezik\nBunjevački nacionalni savet, do kraja ovog saziva, planira da završi prošireno izdanje gramatike te realizuje projekte virtuelnog muzeja i istorije Bunjevaca. Ti planovi za budućnost saopšteni su povodom obeležavanja nacionalnog praznika Bunjevaca, a tim povodom dodeljena su priznanja zaslužnim pojedincima, udruženjima, ustanovama i institucijama Bunjevaca u Srbiji.\nTokom 18 godina postojanja, Bunjevački nacionalni savet zaslužan je što je bunjevački jezik uveden kao izborni predmet, najpre u osnovne, a potom i u srednje škole. Štampana su brojna izdanja, među kojima i ona kojima je proglašen standard bunjevačkog jezika. To je samo deo uspeha koji su sagledani povodom Dana osnivanja Bunjevačkog nacionalnog saveta, jedanog od četiri nacionalna praznika bunjevačke zajednice u Srbiji.\n„U predstojećem periodu planiramo da završimo pripremu gramatike i pravopisa u proširenom izdanju, kao i udžbenik o istoriji Bunjevaca. Velika nam je želja da napravimo i virtualni Muzej Bunjevaca, kao i da konačno dobijemo svoj prostor za rad umesto da, kao što je do sada bio slučaj, budemo podstanari …“, kaže Suzana Kujundžić Ostojić, predsednica Bunjevačkog nacionalnog saveta.\nVekovni suživot dva naroda rezultirao je i priznanjom za doprinos u očuvanju bunjevačkog identiteta koje je uručeno Mađarskom nacionalnom savetu.\n„Velika nam je čast što smo dobili priznanje od Nacionalnog saveta Bunjevaca koji predstavlja zajednicu sa kojom mi Mađari vekovima živimo zajedno. Naša zajednička istorija potvrđuje koliko znači to što se prijateljski odnosima jedni prema drugima i međusobno pomažemo“, izjavio je Jene Hajnal, predsednik Mađarskog nacionalnog saveta nakon dodele priznanja.\nPosthumno, za zalaganje u bunjevačkoj zajednici, te poseban doprinos u oblasti naučno-istraživačkog rada, Bunjevački nacionalni savet dodelio je priznanje „Ambrozije Šarčević“ Ivanu Sedlaku, dugogodišnjem predsedniku Bunjevačke matice i Odbora za službenu upotrebu jezika i pisma, a uručeno je njegovom sinu, Nikoli Sedlaku.\n„Verujem da svi znaju koliko je moj otac Ivan bio posvećen svemu što je radio, kako svom poslu, tako i svojim velikim ljubavima kao što je bila Bunjevačka matica i kao što je bio šah. Ovo priznanje to i potvrđuje“, izjavio je Nikola Sedlak povodom posthumne dodele priznanja njegovom ocu Ivanu Sedlaku.\nUčiteljici Svetlani Mormer, koja kroz svoj prosvetni rad najmlađima prenosi sve lepote bunjevačke kulture, tradicije, istorije i jezika, dodeljeno je priznanje „Mijo Mandić“.\n„To je nagrada koja dokazuje da se ceni rad jednog učitelja, a ja ovde stojim ispred svih onih koji predaju bunjevački jezik sa elementima nacionalne kulture. Taj predmet je drugačiji od ostalih jer doprinosi da se čuva i razvija kultura, tradicija i običaji Bunjevaca“, kaže Svetlana Mormer, dobitnica priznanja „Mijo Mandić“.\nZa doprinos u razvoju institucija i očuvanja nacionalnog identiteta Bunjevaca, priznanje „Blaško Rajić“ dodeljeno je Festivalu bunjevačkog narodnog stvaralaštva u organizaciji KUD-a „Bunjevka“.\n„Ovaj festival je manifestacija koja ima veliki značaj za Bunjevce, što potvrđuje i činjenica da je imala više od hiljadu učesnika. Bez svesrdne podrške Bunjevačkog nacionalnog saveta ne bi smo mogli da ga održimo niti da ostvarimo tako velike uspehe kakve potvrđuje i ova nagrada“, kaže Kata Kuntić iz KUD-a „Bunjevka“.\nZa doprinos u oblasti kulture, povodom 20 godina rada u ovoj oblasti, Bunjevački nacionalni savet dodelio je Tamari Babić priznanje „Mara Đorđević Malagurski“.


RTCG - Radio Televizija Crne Gore - Nacionalni javni servis :: Region :: "Uprkos krizi, HR bez sumnji u EU"\nIVO JOSIPOVIĆ 28. 06. 2013. 19:31 >> 19:33 1\nPredsjednik Hrvatske Ivo Josipović kaže da Hrvatska nema nikakvih sumnji niti zadrški kada je riječ o ulasku u EU, uprkos ekonomskoj krizi u kojoj se EU nalazi.\nJosipović je, u intervjuu za američku agenciju AP, kazao da poslije 10 godina pregovora o članstvu, Hrvatska nije imala mogućnost da bira vrijeme ulaska u EU, određeno za 1. jul.\nJosipović je dodao i da Hrvatska želi da pomogne svojim balkanskim susjedima da postanu članice EU, što će, prema njegovom mišljenju, donijeti definitivno pomirenje u regionu koji je bio zahvaćen ratovima.\nHrvatska, u kojoj je prije samo 20 godina vođen rat, u ponedjeljak postaje 28. članica Evropske unije, kao tek druga država od šest bivših jugoslovenskih republika, poslije Slovenije koja je u EU ušla 2004. godine.\n"Ako budemo zajedno u Evropskoj uniji, znači da je svaki budući konflikt besmislen", ocijenio je Josipović.\nIvo Josipović Hrvatska EU\n"Od Milanovića imam velika očekivanja"\n11. 11. 2019. 13\nBrine me porast ustašofilije u Hrvatskoj\nStati na put politici podjela


Aqua Active Gel\nPrvi i jedini proizvod u Srbiji zasnovan na revolucionarnom otkriću koje se ogleda u sinergiji prirode i najnovijih naučnih istraživanja o snažnom antioksidativnom dejstvu molekularnog vodonika, koji se danas smatra najmoćnijim prirodnim antioksidansom.\nEliminiše osećaj umora\nAQUA ACTIVE GEL je proizvod na prirodnoj osnovi za spoljašnju upotrebu, koji redovnom preporučenom primenom pomaže kod posledica i stanja uzrokovanih povredama mišićnog i vezivnog tkiva usled udaraca, padova, sportskih povreda i drugih uzroka koji dovode do hematoma, otoka, uganuća i iščašenja. Naučne studije potvrdile su da molekularni vodonik ima blagotvorno dejstvo i kod upala i zamora mišića izazvanih napornim i intenzivnim fizičkim aktivnostima poput bavljenja sportom, rekreativnog vežbanja ili teškog fizičkograda. Potvrđeno je i da molekularni vodonik može imati snažan efekatu zaustavljanju procesa starenja kože i eliminisanja znakova starenja. Poznatoje i njegovo blagotvorno dejstvo kod bolnih stanja uzrokovanih proširenim venama kao i kod bolesnika koji pate od dekubita.\nKako AQUA ACTIVE GEL deluje?\nAQUA ACTIVE GEL je od prvobitne dvokomponentne forme uspešno preveden na monofazni proizvod u tubi koji se lako upotrebljava nanošenjem naciljano ili bolno mesto. Sve pozitivne osobine koje je imao dvokomponentni proizvod, kao što je nastajanje super-zasićenog nano mehurićima rastvora molekularnog vodonika usled sjedinjavanja vodonika u praškastom stanju i gela na bazi vode, su se zadržale i u monofaznom proizvodu, uz mnogo komforniju primenu u svakoj prilici. Pun potencijal ogleda se u sposobnosti molekularnog vodonika dalako prodire u ćelije, pri čemu selektivno i ciljano eliminiše samo štetne slobodne radikale.\nAQUA ACTIVE GEL je alkani (bazni) proizvod sa odgovarajućom vrednosti pH čime doprinosi uspostavljanju alkalne ravnoteže organizma, odnosno ublažavanju i eliminaciji štetnog dejstva prekomernog stvaranja slobodnih radikala:\nKako se AQUA ACTIVE GEL koristi?\nAqua Active Gel u tubi se koristi veoma jednostavno na tradicionalno najkomforniji način mazanjem male količine gela na ciljano ili bolno mesto. Mažite više puta u tankim nanosima uz obavezno vreme čekanja između dva nanosa da bi prethodno nanet sloj koža upila. Nakon završnog sloja injegovog upijanja pređite vlažnom rukom po zahvaćenoj zoni da biste uklonili eventualni osećaj zatezanja. Kod akutnih problema preporučuje se primena preparata 3 do 5 puta dnevno.\nKod prevencije upale mišića i zamora prilikom bavljenja sportskim i drugim fizičkim aktivnostima, proizvod se nanosi po potrebi, neposredno pre i / ili posle planiranih aktivnosti.


Odgađanjem vakcinacije moguće ugroziti zdravlje djeteta\nSvako dijete od rođenja do šestog mjeseca života treba da primi sedam vakcina, a odlukom da odgodi ili odbije primanje nekih vakcina roditelj može da ugrozi zdravlje, pa čak i život djeteta, navodi Svjetska zdravstvena organizacija u preporukama za imunizaciju.\nSvjetska zdravstvena organizacija u saradnji sa ministarstvima zdravlja Republike Srpske i Federacije BiH pripremila je, povodom obilježavanja svjetske Nedjelje imunizacije – koja se ove godine obilježava od 21. do 27. aprila – preporuke za roditelje u kojima se posebno napominje da dijete treba da primi vakcine koje sprečavaju tuberkulozu, hepatitis b, difteriju, veliki kašalj, tetanus, dječiju paralizu, bolesti izazvanih hemofiliusom insuficience tip b, te da primanje nekoliko vakcina istovremeno nije štetno za dijete.\n“Prije nego što je pronađena vakcina kao posljedica dječije paralize paralizovano je oko 37.000 osoba, a umiralo oko 1.700 osoba godišnje. Hemofilius insuficienca, tip b, bio je uzročnik bakterijskog meningitisa kod djece mlađe od pet godina, a prije pronalaska vakcine protiv difterije od te bolesti je umiralo 15.000 osoba godišnje”, navodi se u preporukama i dodaje da ni jedna od ovih bolesti ni danas nije potpuno iskorijenjena, te da bi se u slučaju nevakcinisanja mogle ponovo pojaviti.\nPod motom “Prevencija, zaštita, imunizacija” zdravstveni radnici napominju da vakcinacija nije prekasna ni ako se već pojave oboljeli, da se vakcinacijom mogu spriječiti epidemije, da je neophodno da se građani radovno informišu o simptomima bolesti koje se mogu spriječiti vakcinacijom, te da u slučaju pojave znakova takvih bolesti odmah obavijeste svog ljekara.\nTakođe, ako se putuje sa djetetom, vakcinama se sprečavaju mogući rizici, jer su bolesti koje se mogu spriječiti vakcinama iste u cijelom svijetu, a svaki roditelj i svaka osoba bi svakako trebalo da provjeri da li je primila sve vakcine.


Elektronska dostava materijala za sednice štedi i do 9 miliona budžeta – Info LIGA\nby infoLIGA · 20/04/2018\nU organizaciji Moravičkog upravnog okruga i podršku Ministarstva državne uprave i lokalne samouprave u Čačku su prestavljeni projekti elektronske dostave materijala za lokalne organe vlasti i elektronskog glasanja.\nNa prezentaciji, na kojoj je prestavljen projekat elektronske dostave materijala za sednice skupština, opštinskih veća i skupštinskih radnih tela, kao primer dobre prakse promovisana je e-uprava Skupštine grada Čačka, zahvaljujući kojoj će se u jednom mandatu uštedeti u budžetu oko devet miliona dinara.\nLoklani organi vlasti u Moravičkom okrugu prelaskom na elektronsku dostavu materijala u mandatu štedeće oko dvadeset miliona dinara, a taj novac će moći da ulože u puteve, izgradnju dečijih vrtića i druge potrebe svojih građana. Osim toga, povećaće se efikasnost i javnost u radu.– izjavio je Slobodan Jolović, načelnik Moravičkog upravnog okruga, i naglasio da Čačak, kao primer dobre prakse treba da slede i drugi.\nPrezentaciji su prisustvovali predsednici i sekretari skupštine grada Čačka i opština Gornji Milanovac, Ivanjica i Lučani, načelnici opštinskih uprava i njihovi stručni saradnici kao i načelnici upravnih okruga iz okruženja (Šumadijskog, Raškog, Kolubarskog i Mačvanskog), a u radu je učestvovao i dr Ivan Bošnjak, državni sekretar u Ministarstvu državne uprave i lokalne samouprave, koji je podržao ovaj projkekat i istakao da uvođenje informacionih tehnologija u sistem državne i loklane uprave je naša budućnost, da one obezbeđuju mnoge prednosti, značajnu uštedu kao i postizanja veće efikasnosti i javnosti u radu, smanjenju korupcije, a da se prisutni otpori prevazilaze obukama koje se svakodnevno vrše.\nIgor Trifunović, predsednik skupštine Grada Čačka, najavio je i dugu fazu ovog projekta nakon rekonstrukcije gradske sale, a to je uvođenje sistema elektronskog glasanja koji do sada ima samo pet gradova u Srbiji.\nTags: cacake upravaivanjicaMUO\nLazovic nosilac liste SNS-a, Mitrović šef Izbornog štaba stranke\nOGLAS : Premier taksiju potrebni vozači\nNext story Veče duhovne muzike u ivanjičkoj crkvi\nPrevious story Obnovimo Pridvoricu – biser srednjovekovne Srbije


Vijest dana - datum: 2020-05-17 KOMPANIJA BRATA PREDSJEDNIKA DRŽAVE ZARADILA U POSLU PREUZIMANJA SOSIJETE ŽENERAL MONTENEGRO BANKE OD MAĐARSKE OTP GRUPE\nAco Đukanović Acove akcije plaćali po 234 eura skuplje Mađarska OTP grupa, preko svoje Crnogorske komercijalne banke (CKB), prošle godine kupila je od kompanije Sosijete ženeral SA Pariz akcije u Sosijete ženeral Montenegro banci po cijeni od 406,72 eura po akciji. Sa druge strane, Mađari su akcije iste banke od Đukanovićeve kompanije RZUP (manjinskog akcionara) otkupili skuplje – po cijeni od 640 eura po akciji. Knjigovodstvena vrijednost akcija iznosila je 500 eura po akciji\nRepublički zavod za urbanizam i projektovanje (RZUP), koji je u većinskom vlasništvu Aca Đukanovića, brata predsjednika države Mila Đukanovića, zaradio je u poslu preuzimanja Sosijete ženeral Montenegro banke od mađarske OTP grupe, što se može vidjeti u finansijskim izvještajima kompanije RZUP i izvještajima Centralne banke (CBCG).\nNaime, Mađarska OTP grupa, preko svoje Crnogorske komercijalne banke (CKB), u julu 2019. godine kupila je od kompanije Sosijete ženeral SA Pariz akcije u Sosijete ženeral Montenegro banci po cijeni od 406,72 eura po akciji. Sa druge strane, Mađari su akcije iste banke od Đukanovićeve kompanije RZUP (manjinskog akcionara) otkupili skuplje – po cijeni od 640 eura po akciji. U toj trgovini, na Montenegroberzi, Đukanovićeva kompanija prihodovala je 15.360 eura.\n– Na osnovu ponude Crnogorske komercijalne banke, članice OTP grupe i objavljenog prospekta za preuzimanje akcija Podgoričke banke po cijeni od 640 eura po akciji, društvo je prodalo 24 akcije i ostvarilo dobit od 3.091 euro – piše u napomenama uz finansijske iskaze kompanije RZUP za 2019. godinu, koji su dostavljeni Poreskoj upravi (PU). Dobit RZUP-a je izračunata kad je upoređena knjigovodstvena vrijednost akcija, koja je iznosila 500 eura po akciji, sa prodajnom vrijednošću. Da su Mađari platili akcije po knjigovodstvenoj vrijednosti, RZUP bi dobio oko 12.000 eura, umjesto 15.360 eura. Iz CKB banke saopštili su u junu prošle godine da je na Montenegroberzi izvršena blok transakcija od 87.602 akcije (90,55 posto) Sosijete ženeral Montenegro banke. Ukupna vrijednost blok transakcije iznosila je 35.629.692 eura.\n– U narednom periodu Crnogorska komercijalna banka AD Podgorica će u skladu sa zakonom i podzakonskom regulativom ponuditi svim preostalim manjinskim akcionarima otkup njihovih akcija – pisalo je u tadašnjem saopštenju CKB.\nCentralna banka (CBCG) je sredinom maja prošle godine objavila da je odobrila Crnogorskoj komercijalnoj banci (CKB) preuzimanje Sosijete ženeral Montenegro banke. CKB je vrhovnoj monetarnoj instituciji Crne Gore krajem marta prošle godine podnijela zahtjev za izdavanje odobrenja za sticanje kvalifikovanog učešća od 90,56 odsto u kapitalu Sosijete ženeral Montenegro banke.\n– Na osnovu priložene dokumentacije i dodatno dostavljenih informacija i podataka, kao i odobrenja Agencije za zaštitu konkurencije, utvrđeno je da su ispunjeni propisani uslovi za izdavanje odobrenja za sticanje kvalifikovanog učešća iz člana 11 Zakona o bankama i da nema smetnji iz člana 12 za izdavanje tog odobrenja – saopšteno je u maju prošle godine iz CBCG.\nSmanjio broj zaposlenih\nU finansijskim izvještajima Republičkog zavoda za urbanizam i projektovanje za 2019. godinu, koji su dostavljeni Poreskoj upravi, može se vidjeti da je ta kompanija smanjila broj zaposlenih sa 16 na 12. Tokom iste godine za bruto troškove zarada i naknada zarada RZUP je isplatio 187.279 eura, dok je na troškove reprezentacije i neproizvodnih usluga potrošio 13.366 eura.


Olga Danilović je izgleda potvrdila vezu sa Bogdanom Bogdanovićem, Foto: Starsport©\nŠuška se već dugo\nNaša teniserka i ćerka Saše Danilovića je okačila vrlo zanimljivu poruku na Instagramu\nObjavljeno: 31.08.2019. 13:25h\n"Orlovi" su razbili Angolu baš na krilima asa Sakramento Kingsa, a za vreme utakmice se na Instagramu oglasila upravo ćerka bivšeg reprezentativca i sadašnjeg predsednika Košarkaškog saveza Srbije, Predraga Saše Danilovića.\nA post shared by Olga Danilovic (@danilovicolga) on Jun 30, 2019 at 9:45am PDT\nLepa Olga je na svom Insta storiju okačila sliku sa utakmice i to baš u trenutku kada Bogdan Bogdanović pogađa jednu od svojih 5 trojki, a uz to je ostavila kao poruku "trojka" i srce.\nPoruka Olge Danilović na Instagramu kada je Bogdanović postigao trojkufoto: Printscreen/Instagram/danilovicolga\nDovoljno reklo bi se da svi pomisle da je na ovaj način potvrdila da je njen momak jedan od najboljih srpskih košarkaša, ali i najpoželjnijih sportista.\nBogdan Bogdanović je jedan od najpoželjnijih srpskih sportistafoto: Starsport©\nPodsećamo da je Olga mlada nada srpskog tenisa i ćerka Saše Danilovića i voditeljke RTS-a Svetlane Danilović.\nNagađanja o vezi između Bogdana, koga Olgin otac poznaje još iz vremena dok su zajedno bili u Partizanu, i crnokose lepotice su počela još početkom ove godine.\nA post shared by Olga Danilovic (@danilovicolga) on Mar 27, 2019 at 2:39pm PDT\nA post shared by Olga Danilovic (@danilovicolga) on Sep 1, 2018 at 2:12pm PDT\nSRBI, PA TO JE KAO DA STE UKUCALI ŠIFRU U IGRICI: FIBA I NBA odlepile zbog akcije Jokića i Milutinova!\nBogdan BogdanovićOlga DanilovićBogdan Bogdanović i Olga DanilovićBogdan Bogdanović i Olga Danilović u veziLjubavna vezaĆerka Saše DanilovićaKošarkaška reprezentacija SrbijeMundobasketMundobasket 2019Svetsko prvenstvo u košarci 2019Svetsko prvenstvo u košarci u KiniSvetsko prvenstvo u košarci


Vježba „Štit 2020“: Službe zaštite i spasavanja spremne za prvi odgovor | Trebinje Danas\nVježba „Štit 2020“: Službe zaštite i spasavanja spremne za prvi odgovor\nU Trebinju je danas održana zajednička vježba službi zaštite i spasavanja grada Trebinja i Republičke uprave civilne zaštite, povodom 1. marta, Međunarodnog dana civilne zaštite.Scenario vježbe bio je zajedničko postupanje i reagovanje u slučaju zemljotresa, a učestvovalo je blizu 200 pripadnika službi, sa namjenskim vozilima, opremom i materijalno-tehničkim sredstvima.\nVježbi je prethodila smotra učesnika na platou ispred Doma učenika, uz obraćanje zvaničnika i dodjelu priznanja zaslužnim kolektivima i pojedincima.„U proteklom periodu, kada smo imali razne elementarne nepogode – znali smo na koga smo se mogli osloniti a na koga ne.\nMnoge države u okruženju imaju podršku svojih oružanih snaga, ali isto tako znamo - upravo onda kada su nam bili najpotrebniji nismo imali baš takav odgovor. Zato ste upravo svi vi glavni oslonac naše zaštite kada je u pitanju Republika Srpska“, poručio je učesnicima vježbe gradonačelnik Trebinja Mirko Ćurić.\nMilan Novitović, direktor Republičke uprave Civilne zaštite, kazao je da su pripadnici i sistem zaštite i spasavanja Republike Srpske – organizovani, obučeni i osposobljeni za svaki zadatak.\n„Tačno je da nijedna zemlja nije spremna da to sama uradi – ali mi smo spremni da damo adekvatan odgovor na svaki izazov koji bude pred nama. Organizovani smo i da primamo pomoć, ona je dobrodošla – ali je naš prvi odgovor“, poručio je Novitović.\nZato je važno, dodaje on, da Republika Srspka ima svoje jedinice za ovu namjenu – ali i da u svim lokalnim zajednicama organizuje sposobne timove koji mogu odgovoriti ovim zadacima.\n„Mi smo spremni da u narednom periodu u Trebinju organizujemo centar za obuku iz protivpožarne zaštite, a koji će biti mnogo više od toga – obučavaće i jedinica da spasavanje na vodi i pod vodom, pružati i zaštitu u slučaju požara svim lokalnim zajednicama u ovom dijelu Srpske“, istakao je Novitović.\nGašenje požara na otvorenom, ukazivanje pomoći povrijeđenima, bezbjedna evakuacija učenika iz škole, hapšenje lica zatečenog u krađi, ukazivanje prve pomoći u prihvatnom centru, spasavanje spuštanjem sa visine i najposle unesrećenih iz vode – elementi su današnje vježbe, koja je izvođena u kruge škole u Gorici i Doma penzionera, te na rijeci kod Kamenog mosta.\nDirektor JU „Ekologija i bezbjednost“ Stevan Bekan zadovoljan je onim što su pokazale domaće snage - službe zaštite i spasavanja iz našeg grada, zajedno sa udruženjima građana.Od lokalnih službi i organizacija zaštite i spasavanja na vježbi su učestvovali: Služba civilne zaštite pri JU „Ekologija i bezbjednost“, civilna zaštita HET-a,Teritorijalna vatrogasna jedinica Trebinje, dobrovoljna vatrogasna društva Mosko i Lastva, Policijska uprava i Dom zdravlja Trebinje, Gradska organizacija Crvenog krsta, Speleološko društvo „Zelena brda“ i Planinarsko društvu „Vučji zub“.


Petnici iz prosvetnog budžeta 271 milion dinara - Društvo - Dnevni list Danas\nPočetna » Društvo » Petnici iz prosvetnog budžeta 271 milion dinara\nProsvetna vlast odgovorila na pitanja Zaštitnika građana\nPetnici iz prosvetnog budžeta 271 milion dinara\nV. Andrić23.07.2021. 07:15\nZa rad Istraživačke stanice Petnica Ministarstvo prosvete je samo u poslednjih deset godina izdvojilo 271 milion dinara, navodi se u odgovoru tog ministarstva Zaštitniku građana Zoranu Pašaliću, u koji je Danas imao uvid.\nPašalić je, podsetimo, tražio informacije od Ministarstva nakon što je u nedeljniku Vreme objavljena ispovest više žena koje su kao nekadašnje polaznice petničkih seminara bile seksualno zlostavljane od strane jednog od zaposlenih u Istraživačkoj stanici.\nZaštitnik građana je, između ostalog, pitao Ministarstvo da pojasni osnov saradnje Petnice sa školama, koliko je finansijskih sredstava izdvojeno za rad Istraživačke stanice, te da li je odobravanje novčane podrške ogranizacijama koje se bave vannastavnim obrazovanjem bilo uslovljeno postojanjem programa zaštite dece od nasilja, diskriminacije i zlostavljanja.\nNeka od ovih pitanja list Danas je ranije uputio Ministarstvu, ali je njihov stav bio da se ne oglašavaju dok najpre ne odgovore Pašaliću, što su juče i učinili.\nU Ministarstvu prosvete za Danas navode da institucionalna veza između Ministarstva prosvete i Istraživačke stanice Petnica – ne postoji.\nO tome su, kažu, obavestili i Zaštitnika građana i pojašnjavaju da je Petnica nezavisna neprofitna organizacija registrovana kao udruženje građana i da nije deo formalnog sistema obrazovanja.\n– Dakle, Petnica ne podleže Zakonu o osnovama sistema obrazovanja i vaspitanja i Ministarstvo nema ingerencije nad ovom ustanovom. Takođe, obavestili smo Zaštitnika građana da Ministarstvo nije imalo nikakva saznanja o navodima koji su se pojavili u javnosti u vezi sa slučajevima zlostavljanja u toj ustanovi. Ministarstvo najoštrije osuđuje svaki vid zloupotrebe i nasilja, kao i pokušaje zataškavanja ovakvih slučajeva i pojava. Očekujemo da će istraga biti završena što pre i da će svi odgovorni biti sankcionisani – ističu u Ministarstvu prosvete.\nPodsećaju i da su sve ustanove koje su u ingerenciji Ministarstva dužne da imaju akte o sprečavanju zlostavljanja, nasilja i zanemarivanja, te da „Ministarstvo nema ingerencije da obaveže i propiše donošenje internih pravnih akata kojima se reguliše bezbednost dece i zaštita od nasilja u organizacijama poput Petnice.\n– S obzirom na renome Petnice, škole nikada nisu dovodile u pitanje učešće nastavnika i učenika u programima ove istraživačke stanice. Samo učešće je posmatrano kao referenca za dalje napredovanje, kako učenika, tako i nastavnika koji su bili nosioci određenih programa za mlade. IS Petnica obraćala se direktno školama, a učenici i roditelji mogli su da se o ponuđenim programima informišu i putem zvaničnog sajta Petnice. Ministarstvo nikada nije bilo u ulozi da upućuje učenike u Petnicu, a za boravak učenika je bilo neophodno da roditelji daju saglasnost – kažu u Ministarstvu prosvete.\nU odgovoru Zaštitniku građana Ministarstvo precizira koliko je novca izdvojeno iz prosvetnog budžeta za rad ove organizacije: Sektor za srednje obrazovanje i vaspitanje je u 2017. i 2018. godini za podršku radu sa talentovanim i darovitim učenicima odvojio 4,8 miliona dinara za IS Petnica.\nSektor za nauku je podržao Petnicu 2011. godine sa 13 miliona dinara, 2013. sa 28,2 miliona, od 2014. do 2020. godišnje je izdvajano po 30 miliona, a ove godine 15 miliona dinara.\n„U periodu od 2011. do 2015. godine (izuzev 2012. kada nije bilo sufinansiranja) sufinansiranje Petnice je odobravano direktno preko posebne pozicije u budžetu ili preko tekuće budžetske rezerve odobrene rešenjem Vlade. Značaj programa je prepoznat i kroz potrebu da se izgrade objekti i opremi prostor u Petnici, čemu je usledilo i odobravanje upravljanjem tih prostora. Od 2016. sredstva za Istraživačku stanicu su se odobravala na osnovu javnog poziva Ministarstva prosvete za Programsku aktivnost dodatnog obrazovanja i usavršavanja talentovanih učenika i studenata za bavljenje naučno-istraživačkim radom“, navedeno je u dopisu.\nU odgovoru Zaštitniku građana piše i da preporuke o učešću u programima Istraživačke stanice daju najčešće psiholozi i pedagozi iz škola, koji pripremaju mišljenje o učeniku zajedno sa predmetnim nastavnicima.\nZa osnovnu školu ciljna grupa su bili učenici sedmog razreda, koji su birani za učešće u programu koji se ostvaruje u njihovom osmom razredu. Za srednjoškolce je više programa, a preporučivanje je po istom principu kao i za osnovce. Pošto je reč o maloletnim licima, roditelji uvek sarađuju sa školom u vezi sa preporukama koje se obavezno prilažu uz prijavu.\nU dopisu se precizira da Petnica ima praksu da se direktno obraća školama, a već dugi niz godina o svojim programima informiše putem zvaničnog sajta na kome se nalazi baner sa opisima svih programa za osnovce i srednjoškolce.\n„Pošto se Petnica u obrazovnoj javnosti smatra najvažnijom organizacijom koja podstiče izuzetnost u stvaralaštvu mladih, zbog čega je njen razvoj dobijao podršku države za razvoj kapaciteta, kao i finansijsku pomoć za ostvarivanje programa, što je uvek javno promovisano, škole nikada nisu dovodile u pitanje obaveštenja i pozive za učešće nastavnika i učenika. Učešće u programima IS Petnica se posmatra kao referenca za dalje napredovanje, kako učenika, tako i nastavnika koji su bili nosioci određenih programa za mlade. Nemamo saznanja da je ikada bilo problema sa pravdavanjem odstustva učenika zbog učešća u IS Petnica. Radi se o odličnim učenicima, koji pokazuju rezultate koji su viši od očekivanog za najviše ocene i na učešće u programima Istraživačke stanice se gleda kao na njihovo dodatno učenje, ali i kao na nagradu za zalaganje u školi“, piše u odgovoru Zaštitniku građana.\nCentru u Tršiću 17,5 miliona\nNa pitanje Zaštitnika građana da li su finansirali i druge slične organizacije, iz Ministarstva su precizirali da su podržali rad Naučno-obrazovnog centra „Vuk Karadžić“ u Tršiću preko Sektora za nauku, i to 2019. godine sa 10 miliona dinara, 2020. sa pet miliona i ove godine sa 2,5 miliona dinara.\nistrazivacka stanica petnicaPetnicaZaštitnik građanaZoran PašalićBeograd


Na bazi utvrđenog činjeničnog stanja, izjašnjenja subjekata revizije i objavljenih pojedinačnih konačnih izvještaja o reviziji, Senat Državne revizorske institucije, na sjednici održanoj dana 17. januara 2019. godine je usvojio Zbirni izvještaj o reviziji Godišnjih finansijskih izvještaja političkih subjekata za 2017. godinu.\nSubjekti revizije trebaju da realnije planiraju prihode i rashode, a u slučaju ostvarivanja prihoda i rashoda u većem ili manjem iznosu od planiranih, DRI preporučuje da isti izvrše korekciju Finansijskog plana.\nPreporučuje se subjektima revizije da Godišnjim finansijskim planom definišu iznose prihoda i troškova, a Programom rada da definišu godišnje aktivnosti koje planiraju sprovesti .\nSubjekti revizije su dužni da finansiranje troškova izborne kampanje vrše u skladu sa odredbama člana 2 stav 2 i člana 17 stav 1 Zakona o finansiranju političkih subjekata i izbornih kampanja.\nSubjekti revizije su dužni da priloge od fizičkih lica prikupljaju u skladu sa odredbama člana 12 stav 4 Zakona o finansiranju političkih subjekata i izbornih kampanja.\nSubjekt revizije je dužan da sredstva za finansiranje izbornih kampanja iz privatnih izvora prikuplja shodno članu 17 Zakona o finansiranju političkih subjekata i izbornih kampanja.\nSubjekti revizije su dužni da sve troškove pravdaju adekvatnom i potpunom dokumentacijom shodno članu 19 Zakona o računovodstvu.\nSubjekti revizije su dužni da prilikom isplate naknada fizičkim licima obračunaju i isplate poreske obaveze kako je to utvrđeno članom 46 Zakona o porezu na dohodak fizičkih lica.\nDRI preporučuje subjektu revizije da uskladi svoj pravni status sa važećom zakonskom regulativom i shodno tome organizuje finansijsko poslovanje.\nSubjekt revizije svoje poslovanje treba da vrši u skladu sa odredbama člana 5 Zakona o sprječavanju nelegalnog poslovanja.\nKonačan Zbirni izvještaj o reviziji Godišnjih finansijskih izvještaja političkih subjekata za 2017. godinu je dostupan na zvaničnoj internet stranici Državne revizorske institucije Crne Gore.\nZbirni izvještaj o reviziji Godišnjih finansijskih izvještaja političkih subjekata za 2017. godinu\nMore in this category: « Održani ispiti za sticanje zvanja Državni revizor\tOdržan stručni sastanak na temu materijalnosti u reviziji javnog sektora »


Politika: TOMA ĆE BITI PREMIJER: Vučić i Nikolić slede ruski model! - BalkaniYUm.TV '); } //]]>\nPosle nekoliko dana agonije i velike političke krize, Nikolić i Vučić su napravili sporazum po ugledu na Putina i Medvedeva. Jedini kandidat SNS za predsednika Srbije biće Aleksandar Vučić, koga će Nikolić podržati za šefa države.\nOvakva odluka usledila je posle jučerašnjeg sastanka Nikolića i Vučića i time je stavljena tačka na dramu koja je trajala danima i mogućnost da njih dvojica budu jedan drugome protivkandidati.\n- Toma i Vučić su napravili dogovor po ugledu na ruski model, odnosno na Vladimira Putina i Dimitrija Medvedeva, koji su se svojevremeno rotirali na funkciji predsednika i premijera Rusije - kaže za Kurir izvor iz bliskog okruženja Vučića i Nikolića.\nInače, Nikolić je juče za naš list, odmah posle sastanka s premijerom, rekao da neće učestvovati na predsedničkim izborima i da je s Vučićem isplanirao zajedničku saradnju.\n- Dogovorili smo se da ćemo nastaviti da zajedno podižemo Srbiju sa kolena. Aleksandar će biti kandidat za predsednika, podržaću ga. Moja kandidatura je bila samo jedna varijanta - rekao je aktuelni predsednik Srbije.\nOn je dodao da će posle izbora precizirati šta buduća saradnja podrazumeva.\n- Dogovorili smo se da i dalje zajedno vodimo državu. O funkcijama ćemo posle pobede na izborima - kazao je Nikolić za Kurir.\nPosle sastanka Nikolića i Vučića objavljeno je i saopštenje u kojem je šturo navedeno da je dogovor postignut.\n- Dvojica sagovornika okarakterisala su svoju dosadašnju saradnju kao važnu i uspešnu za Srbiju i dogovorili se da blisko sarađuju i u budućnosti - navedeno je u saopštenju.\nPored toga, kako je navedeno, njih dvojica su razgovarali i o političko-bezbednosnoj situaciji u zemlji i okruženju. Kako je navedeno, predsednik i premijer saglasili su se da se Srbija nalazi pred ozbiljnim izazovima i iskušenjima, „na koje je neophodno pružiti zajednički i sveobuhvatni odgovor državnog rukovodstva“.\n- Jedinstvo svih državnih funkcionera u rešavanju regionalnih problema i izbegavanje krize najširih razmera prioritetni su zadaci i predsednika Nikolića i premijera Vučića. Predsednik i premijer usaglasili su mere i poteze u vezi sa bosanskohercegovačkom tužbom za genocid protiv Srbije, kao i odbranom vitalnih srpskih nacionalnih interesa povodom predloga za članstvo tzv. države Kosovo u Unesku i Savetu Evrope. Dogovoreno je dnevno koordinisanje u vezi sa ovim pitanjima, ključnim za državu Srbiju - navedeno je u saopštenju.


Sneg u Španiji se ne topi na vatri: O kakvom fenomenu je reč VIDEO\nObilne snežne padavine koje je donela oluja Filomena pogodile su Španiju prošle nedelje, što je dovelo do otkazivanja letova i zatvaranja puteva, a najmanje četiri osobe su stradale.\nStručnjaci smatraju da je reč o najsnažnijoj oluji u poslednjih 50 godina. Velika količina snega naterala je neke ljude da poveruju da mećava nije prirodnog porekla.\nNa video-snimku koji kruži internetom ona uzima malo snega sa svog balkona i zagreva ga plamenom upaljača, pokazujući da se sneg ne topi, već postaje crn. Prema njenim rečima, izgorela supstanca miriše na čistu plastiku.\n"Kao što vidite, ne topi se, ma koliko vatre da mu približim pocrni. I miriše na izgorelu plastiku. Znam da je na mnogim mestima pao sneg, pa to i sami vidite ... Ovo s*anje što nam šalju, to je čista plastika. Stalno nas zavaravaju, proverite to i sami", kaže žena na video-snimku.


Orlić: Đilas se obogatio, a u politiku ušao "go kao pištolj" - Studio B\nOrlić: Đilas se obogatio, a u politiku ušao „go kao pištolj“ Tanjug\nPolitikaPolitika Pocetna 11. 07. 2019. 17:17:49\nČlan Predsedništva SNS Vladimir Orlić izjavio je da se bivši gradonačelnik Dragan Ðilas „besomučno“ obogatio od bavljenja politikom, u koju je, kaže, ušao „go kao pištolj“ i istakao da građani Srbije imaju pravo da dobiju objašnjenje za to.\nOrlić tvrdi i da je 2,5 miliona evra plaćeno za reklamiranje Ðilasa i, kako kaže, „takozvanog uspeha njegove vlasti“.\n„Koji je interes građana Beograda da se njihov novac ovako potroši očekujemo da čujemo odgovor“, istakao je Orlić.\nNaveo je i da je JKP „Gradska čistoća“ kupila zgradu „Ineksa“ za 601 milion dinara, na osnovu, kako tvrdi, naloga gradske vlasti na čijem je čelu bio Ðilas.\nOrlić je rekao da je „bus plus“ sistem koji je postojao u Ðilasovo vreme „slika i prilika“ kako je moguće uraditi sve na štetu građana.\n„Nisu hteli da poštuju zakon nego su poštovali pravila koja su sami doneli i zato je taj posao od samog početka bio do te mere sporan i neispravljiv da je to skandal i sramota kakvu Beograd ne pamti“, ocenio je Orlić.\n„Obogatiti se tako besomučno od bavljenja politikom, tokom vršenja javnih funkcija zahteva svaki odgovor. To su pitanja za Ðilasa i teme od kojih ne može da pobegne. Može da napada, da kleveće koliko hoće, ali ova pitanja ostaju, dovoljno su jaka i važna da neće pomoći nikakav smešan manevar da se ova pitanja izbegnu“.\n„Smešno mi je kada o obrazovanju priča Obradović koji je funkcionalno nepsimen. Smešno mi je i da Ðilas priča o obrazovanju jer znam da on, kada sretne svoje profesore sa Mašinskog fakulteta pogled obori ka zemlji, a vi ga pitajte zašto“, dodao je Orlić.


Praksa sa učenike: Raiffeisen banka podržava dualni sistem obrazovanja - Akta.ba\n26.09.2018. 09:50 / Izvor: Akta.ba\nRaiffeisen pomjera granice kako u sferi svog poslovanja tako i kroz podršku projekata koji doprinose boljoj perspektivi mladih. Od tekuće školske godine učenici Srednje Ekonomske škole Sarajevo mogu pohađati novi smjer "Bankarski tehničar" po dualnom sistemu obrazovanja. Navedeno znači da se praktični dio nastave za učenike od druge do četvrte godine realizuje u Raiffeisen banci, a udio iste će se kontinuirano povećavati sa dva na tri dana.\n"Raduje nas što ćemo u okviru ovog projekta biti u prilici učenicima koji se pokažu izuzetno uspješnim tokom obavljanja prakse povećati šansu za zaposlenje i omogućiti njihov lakši prelazak na tržište rada. U skladu sa našom strategijom održivosti ali i našim internim vrijednostima, u našoj kompaniji trudimo se izgraditi lokalnu ekspertizu i omogućiti priliku rada u organizaciji koja pruža radnu atmosferu punu poštovanja, mogućnost izgradnje karijere kao i daljeg obrazovanja", izjavio je Karlheinz Dobnigg, predsjednik Uprave Raiffeisen banke.\n"Zadovoljstvo nam je kroz kvalitetnu praktičnu nastavu biti dio procesa obuke i obrazovanja ovih mladih ljudi. Riječ je o saradnji koja će doprinijeti boljoj povezanosti teorijskog i praktičnog znanja. Na ovaj način imat ćemo priliku da budemo u direktnom kontaktu sa adekvatno obučenim kadrovima koji će odmah po okončanju obrazovanja imati mogućnost zaposlenja u Banc", izjavila je Emina Sarač, direktorica Kadrovskih poslova Raiffeisen banke.


"Građani dobro razvili imunitet" Dr Gnjatović ističe da su sve vakcine protiv korona virusa podjednako dobre - Srpskainfo\nGrađani Srbije dobro su razvili imunitet na kovid 19 nakon vakcinacije i sve vakcine su dobre i efikasne, pokazuju rezultati istraživanja beogradskog Instituta za primjenu nuklearne energije (INEP), na uzorku od 10.000 građana.\nIstraživač saradnik INEP-a Marija Gnjatović rekla je da je cilj istraživanja bio da se utvrdi koliko traje zaštita nakon preležane infekcije, kao i nakon vakcinacije.\nGnjatovićeva je rekla da “Fajzerova” vakcina daje najbrži odgovor, da će 85 odsto vakcinisanih razviti antitijela dvije sedmice nakon primjene prve doze, a da nakon druge doze te vrijednosti idu više od 95 odsto.\nOna je dodala da se pretpostavlja da pet odsto neće razviti antitijela, a kod svih grupa može se dogoditi infekcija, i kod vakcinisanih i kod nevakcinisanih.\n– Najviše se priča o razvoju kliničke slike nakon primene /kineskog/ `sinofarma`, ali zato što je ova vakcina najviše davana. Fajzer je dobra i efikasna vakcina, antitela stoje nekoliko meseci, ne vidimo da naglo opadaju, i ukazuje na to da će imunitet biti oko godinu dana – rekla je Gnjatovićeva za RTV.\nGovoreći o ruskoj vakcini “sputnjik ve”, Gnjatovićeva je istakla da je 95 procenata testiranih razvilo antitijela nakon druge doze.\n– Treće sedmice nakon primene prve doze veliki broj ljudi ima razvijen odgovor, a nakon primene druge doze dolazimo do 95 odsto – navela je Gnjatovićeva.\nKada je riječ o “sinofarmu”, Gnjatovićeva kaže da je to klasična vakcina, te da će se antitijela kod najvećeg broja ljudi stvoriti tek dvije do tri sedmice nakon primjene druge doze.\n– To je duže vreme u odnosu na druge vakcine, ali prednost je sigurnost, bezbednost i da je to blaga vakcina, koja nikome neće naškoditi – rekla je Gnjatovićeva.\nOna je navela da je u istraživanju INEP pratio takozvani humoralni odgovor, odnosno odgovor posredovan antitijelima i da su se bavili mjerenjem koncentracije antitijela prirodnom infekcijom kovidom 19, kao i nakon vakcinacije.\nOvi rezultati su, dodala je ona, rađeni na uzorku od 10.000 ljudi od 20 do 95 godina i još nisu publikovani u naučnom časopisu, ali je broj dovoljan za izvlačenje preliminarnih zaključaka.\nDruštvo dr Marija GnjatovićImunitetKorona virus\n"Moguće je zaraziti se i 14 dana nakon druge doze" Dr Gnjatović upozorava da organizmu treba vremena da razvije imunitet


Frustracija Prištine zbog velikog debakla (video) - 07.12.2018, Sputnik Srbija\nFormiranje vojske Kosova, carine na robu iz Srbije, raspad CEFTA sporazuma i protesti u Francuskoj glavne su teme koje su obeležile nedelju za nama. Ove događaje... 07.12.2018, Sputnik Srbija\nmultimedija, analize i mišljenja, video, od četvrtka do četvrtka, radio, srbija\n17:44 07.12.2018 (Osveženo: 14:30 08.12.2018)\nPored činjenice da je odluka o uvođenju carina od sto odsto protivpravna i politički motivisana, Priština je njome pokazala visok stepen cinizma, izjavio je naš sagovornik.\nSrbiji, prema njegovom mišljenju, ostaje da i dalje ubeđuje moćne spoljnopolitičke faktore da vrše pritisak na prištinske vlasti koje očigledno leče svoje frustracije zbog debakla u Interpolu i sve češćeg povlačenja priznanja kosovske nezavisnosti.\nProblem je, naglašava Škulić, to što su Albanci postali otporni na molbe zvaničnika EU. Carine su u nadležnosti sporazuma CEFTA, što pre ili kasnije mora da se reši, ali je otežavajuća okolnost to što su delegacije Prištine i Albanije napustile rad komiteta i izazvale novu krizu.\n7 Decembar 2018, 12:31\nŠkulić smatra da je najavljeno formiranje vojske Kosova prst u oko za Srbiju, ali i međunarodnu zajednicu. Naglašava da ta vojska mora da bude formirana u skladu sa Ustavom, za šta im je neophodna i podrška Srpske liste koju u ovom trenutku nemaju.\nNaš sagovornik tvrdi da Rezolucija 1244 nikada nije prestala da postoji i da Srbija treba što više da iskoristi prava koja nam ona garantuje.\n„Beograd mora da iskoristi trenutnu geopolitičku situaciju i jačanje Kine i Rusije. Niko ne želi ratove, ali treba rešiti problem Kosova na najbolji način, a ne pošto-poto“, rekao je Škulić. Komentarišući ideju Bedžeta Pacolija o ekonomskoj podeli Kosmeta, naš sagovornik kaže da bi bilo najbolje da Kosovo ostane u sastavu Srbije, kao što to propisuje Ustav, a da Albanci dobiju maksimalna prava.\nI pored poziva generalnog sekretara Alijanse Jensa Stoltenberga, Škulić kategorički odbacuje mogućnost da BiH u dogledno vreme postane članica NATO-a iz prostog razloga što se sa time nikada neće saglasiti vlast u Banjaluci.\nPored toga što predaje na Pravnom fakultetu, Škulić je i sudija Ustavnog suda Srbije, koji smatra da Ustav Srbije ne treba menjati i na stanovištu je da sudije treba i dalje da bira Narodna skupština.


MjuzNews | Vesti iz sveta muzike - Hindi Zahra i Cory iz Vulfpecka dolaze u Beograd - Koncerti, svirke i nastupi\nNa koncertnom serijalu Musicology Barcaffè Sessions, koji je postao regionalni, Beogradu će se na jesen predstaviti dva muzičara, koja nastupaju u sasvim stilski drugačijim manirima.\nNešto više od mesec dana kasnije, koncert će, sa svojim bendom, održati jedan od uspešnijih gitarista današnjice, Cory Wong iz benda Vulfpeck - 7. novembra.\nHindi Zahra, multiinstrumentalistkinja i kantautorka slobodnog duha, u potrazi za svojim ličnim i muzičkim identitetom, odlučila je da se preseli sama u Marakeš, gde se posvetila isključivo umetničkom stvaranju. I sama naziva ovo putešestvije begom u samoću iz koje su se rodile pesme nastale u istinskom zanosu i ekstazi, prožete osećajem melanholije. Igrajući se sa muzičkim stilovima, preuzima uticaje Kube, Jordana, Andaluzije, Egipta i Italije i svako iskustvo spaja u autentičnu muzičku kreaciju. Kritičari njenu muzičku strast i energiju povezuju sa umetnicima kao što su Miriam Makeba, Cesaria Evora, Marvin Gay i Nina Simone.\nU novembru, u Beograd stiže fank senzacija – gitarista grupe Vulfpeck, Cory Wong sa svojim bendom. Prepoznatljiv po veštini improvizacije, veselom duhu prilikom nastupa i fleksibilnom zglobu desne šake, ovaj virtuozni gitarista započeo je svoju karijeru u Mineapolisu, svirajući po džez klubovima, pre nego što se pridružio R&B/fank sastavu Vulfpeck 2015. godine.\nSa 16 godina, Wong je pretrpeo veliku povredu glave koja je rezultirala gubljenjem osećaja u desnoj ruci. Prognoze lekara po pitanju njegovih šansi za život bile su loše, ali on, kao večiti optimista, nije hteo u to da poveruje. Vremenom, uspeo je da se izbori sa svim poteškoćama, da bi danas bio jedan od najpriznatijih gitarista, kantautora i producenata, čiji se album The Optimist našao na Bilbordovoj listi top 20 džez albuma prošle godine.\nHindi Zahra skoro rasprodala beogradski koncert\nNastupa 9. februara u Bitefartcafeu


Opozicija pozvala na protest večeras u 20h, Mihajlovićeva kaže da je to hvatanje za slamku spasa - Večeras u Dijaspori\nMix najnovijih vesti Opozicija pozvala na protest večeras u 20h, Mihajlovićeva kaže da je to...\nPokret Dosta je bilo je pozvao građane da se pridruže protestu, koji oni organizuju, večeras u 20 sati, ispred Narodne skupštine u Beogradu.\nKako su istakli, taj protest je samo uvod u blokadu rada Skupštine sutra ujutru u 9 sati.\n– Cilj nenasilne blokade je da svojim prisustvom blokiramo falsifikovane poslanike da konstituišu falsifikovanu skupštinu u domu Narodne skupštine – naveli su iz DJB u saopštenju.\n– Vlast je falsifikovala ove izbore. Nije joj bila dovoljna kupovine glasova našim parama, zastrašivanje ljudi, nesređeni birački spiskovi, kontrola medija, već je morala i da falsifikuje zapisnike sa biračkih mesta. DJB je to otkrio i pravno oborio izbore. Svi mediji, cela opozicija, cela struka, sve ‘NVO’ koje finansiraju EU, Nemačka, ćute o tome“ – stoji u saopštenju DJB.\n– Vlast je ukrala glasove svim građanima, uključujući i onim koji su bojkotovali ove izbore. Ako dopustimo da vlast falsifikuje izbore, izgubili smo narodnu suverenost, vladavinu prava i demokratiju i time izgubili državu – rekli su oni.\n– Ako nas dođe 5.000, blokada će uspeti – stoji u saopštenju DJB.\nNa ovakve pozive i najave reagovala je ministarka Zorana Mihajlović.\n– Svako blokiranje rada državnih institucija predstavlja nasilje nad demokratskim principima i prekrajanje volje naroda – navela je u pisanoj izjavi Mihajlović, ističući kako su građani na izborima „jasno pokazali koga žele u srpskom parlamentu“.\n– Oni koji su se plašili da na te izbore izađu jer nisu imali ništa da ponude, kao i oni koji nisu uspeli ni cenzus od tri odsto da pređu, danas bi nasilno, izazivajući incidente, da osvoje vlast“, smatra Mihajlović, naglašavajući da se „vlast se osvaja programom, radom i rezultatima, na izborima“, a ne pretnjama „pejntbol puškama, protestima i neredima”.\n– U ovom teškom i izazovnom vremenu za ceo svet, kada se naša država lavovski bori da sačuva zdravlje i živote građana, pozivanje na masovna okupljanja su veoma opasna i predstavljaju vrhunsku neodgovornost i nebrigu za ljude. Još jednom srpska opozicija pokazuje koliko im je do građana i građanki zapravo stalo – tek onoliko da zadovolje sopstvene interese i sačuvaju sebe na političkoj sceni – izjavila je Mihajlović.\nThe post Opozicija pozvala na protest večeras u 20h, Mihajlovićeva kaže da je to hvatanje za slamku spasa appeared first on Luftika.\nPrethodni tekstPreživeo je jezivu saobraćajku… Dejan: Hvala Bogu i svetom Iliji što su me… (FOTO)\nSledeći tekstOPA! Glumac Goran Sultanović otkrio sa kojom FATALNOM pevačicom je REDOVNO IŠAO U KAFANU – DIVIO JOJ SE!


Najmanje važan ali jednako lijep - Vijesti.me\nU SUBOTU EL KLASIKO\nNajmanje važan ali jednako lijep\nKreće nevjerovatna serija „el klasika” - fudbaleri Reala i Barselone će u subotu veče u 22 časa istrčati na travu „Santjago Bernabeua” da odigraju prvu od četiri utakmice u 18 dana.\nKreće nevjerovatna serija „el klasika” - fudbaleri Real Madrida i Barselone će u subotu veče u 22 časa istrčati na travu „Santjago Bernabeua” da odigraju prvu od četiri utakmice u 18 dana.\nPrvi okršaj će biti najmanje važan, jer se igra u 32. kolu Primere, u kojoj je pitanje osvajače titule praktično riješeno. Zbog toga će Žoze Murinjo i Pep Gvardiola sigurno taktizirati, jer ih očekuju tri mnogo važnija duela - dva velikana se već u srijedu sastaju u Valensiji u finalu Kupa kralja, a potom slijede dva duela u polufinalu Lige šampiona.\nMurinjo je još jednom dokazao da je majstor manipulacije, da zna kako da rastereti ekipu i navuče bijes novinara na sebe. Naime, na konferenciji za medije posvećenoj večerašnjoj utakmici, koja je prenošena na televiziji, pojavio se u društvu pomoćnika Aitora Karanke i - ćutao kao zaliven. Španski pripadnici „sedme sile” su otišli, a Karanka je 11 minuta odgovarao na pitanja stranih novinara.\n"Svaki put kad trener nešto kaže, to se „naduva”, objasnio je Karanka. - Murinjo ne želi da se njegove riječi preuveličavaju i ne želi da podiže temperaturu. To je samo jedan od naših načina rada".\nSpecijalni je, inače, od dolaska u Španiju u ratu sa medijima, jer je novinarima zabranio pristupe treninzima.\nBarsa je pred trećom uzastopnom titulom, ali joj pobjeda nije neohodna. Gvardiola, ipak, smatra da bi tri boda bila sjajna za samopouzdanje pred ostala tri meča.\nUzgred, trener Katalonaca je još jednom pokazao koliki je džentlmen, jer nije htio da komentariše novi gaf portugalskog stručnjaka.\n"Svako se ponaša onako kako misli da je najbolje za njegov tim. Ni on ni ja nismo uradili ništa što nije neko prije nas", istakao je Gvardiola, koji je bio igrač Barselone dok je Murinjo bio pomoćnik Bobiju Robsonu i Luisu van Galu.\nPujol se vraća\nOporavak Karlesa Pujola je brži nego što je iko očekivao, pa će kapiten „blaugrane” biti među 18 igrača koji konkurišu za utakmicu. Pujol, koji je u četvrtak napunio 33 godine, nije igrao od 22. januara zbog povrede koljena.\n"Rekao je da više ne osjeća nikakav bol. Odluku o njegovom nastupu ćemo donijeti neposredno pred utakmicu - raportirao je Gvardiola.\nHobotnice neodlučne - Inijesta za pobjedu Reala, Iker za remi\nHobotnica Paul je bila jedan od heroja Svjetskog prvenstva u Južnoj Africi, jer je nepogrješivo pogađala rezultate reprezentacije Njemačke. Vlasnici „Sea life” akvarijuma u Benalmadeni, gradiću blizu Malage, došli su na istu ideju. Oni, međutim, imaju dva oktopusa koja se nisu složila kod prvog izbora - Iker, koji je dobio ime po golmanu Reala Ikeru Kasiljasu, „glasao” je za remi, dok je Inijesta (po Andresu Inijesti) tipovao na pobjedu „kraljevskog kluba”. Sistem je isti kao u Njemačkoj - na posude stavljeni su grbovi Reala i Barselone, a hobotnice su jele sardinu. Iker, međutim, nije prišao nijednoj, dok je Inijesta jeo iz Realove...\nako ih ponovo dobije Barselona ... neka okace Kopacke o...\nreal dobija 100 posto gol dava di maria\npo meni večeras može da bude x ,real nije dorastao barsi a ovi opet imaju dovoljnu bodovnu prednost da nema potrebe da idu na pobjedu.ovo je neko moje mišljenje ali u ovakvim utakmicama nikad se nezna.


Ministar spoljne trgovine i ekonomskih odnosa BiH Staša Košarac obaviješten je od ključnih institucija koje čine elektroenergetski sektor u BiH da ne postoje problemi u funkcionisanju elektroenergetskog sistema u BiH u novonastalim okolnostima.\nUzimajući u obzir aktuelnu epidemiološku situaciju, uzrokovanu širenjem korona virusa, ministar Košarac je prošle sedmice od ključnih institucija i preduzeća koje čine elektroenergetski sektor u BiH zatražio hitnu informaciju o funkcionisanju elektroenergetskih kapaciteta u BiH, trenutnom snabdijevanju električnom energijom i neophodnim energentima kao što su nafta i gas.\n”Moramo spremno odgovoriti na eventualne promjene i poremećaje na tržištu. Zbog epidemije korona virusa domaće institucije i preduzeća rade sa minimalnim ili značajno redukovanim brojem radnika, u EU došlo je do drastičnog pada potrošnje električne energije i slično. Vodeći računa o svim tim aspektima, tražio sam informaciju o funkcionisanju elektroenergetskih kapaciteta u BiH. Neophodno je da pravovremeno reagujemo kako ne bismo došli u situaciju da normalan rad ili pogon bilo kog preduzeća bude doveden u pitanje i da funkcionisanje elektroenergetskog sistema u BiH bude nestabilno. Ne smijemo dopustiti da snabdijevanje krajnjih kupaca, odnosno građana i privrede, bude ugroženo”, poručio je ministar Košarac.\nOn je istakao da je od DERK-a, NOS-a, Elektroprenosa BiH, Ministarstva energetike i rudarstva Republike Srpske, Federalnog ministarstva energije i rudarstva, te tri elektroprivredna preduzeća u oba entiteta i komunalnog preduzeća Brčko distrikta dobio informaciju da je stabilnost elektroenergetskog sistema zagarantovana.\n”Informisan sam da je funkcionisanje elektroenergetskog sistema stabilno, te da nema problema u vezi sa pogonom, održavanjem i snabdijevanjem kupaca električnom energijom, niti ima značajnijih poremećaja u snabdijevanju. Kada je riječ o potrošnji električne energije u BiH, obaviješten sam da nije bilo značajnijih odstupanja”, rekao je ministar Košarac.\nOn je naglasio da je u aktuelnoj epidemiološkoj situaciji od ključnog značaja kontinuirano i uredno snabdijevanje građana i privrede električnom energijom, te da od svih elektroenergetskih subjekata očekuje maksimalnu posvećenost ovom zadatku.\n”Jednako tako, apelovao bih i na pridržavanje svih preporuka nadležnih institucija, odnosno primjenu posebnih mjera zaštite i prevencije, jer nam je zaštita naših radnika i građana nulti prioritet u ovim okolnostima”, poručio je ministar Košarac.


Pozitivne snage Srpske poručuju da će obnoviti kulturu i prosvjetu\nKonvenciji prisustvovao i predsjednik Dodik\nŽelimo da u Republici Srpskoj obnovimo kulturu i prosvjetu koje su temelji svakog društva – poručili su to članovi pokreta Pozitivne snage Srpske sa svoje četvrte konvencije.\nVeć pet godina se, kažu, trude da stvari za sve generacije u Srpskoj promjene na bolje, a jedan od tih koraka je, poručuju, i nedavno organizovanje desetak predstava za djecu u selima širom Srpske. Zadovoljni su dosadašnjom podrškom, a pozivaju i sve zainteresovane da im se pridruže.\n"Kao pokret, kao generacija i kao ljudi spremni da se maksimalno angažujemo i maksimalno aktiviramo da uključimo sve ono što imamo u organizaciji, u pokretu, da pozovemo druge na savezništvo i na podršku i na ovakvu akciju i da dođemo do onih rezultata koji nam trebaju, a to je uspjeh, sretan život, rad i povratak ljudi na vjekovna ognjišta", kaže Daribor Račić, Pozitivne snage Srpske.\nPokret Pozitivne snage Srpske podržava i predsjednik Milorad Dodik, jer su, kako kaže, članovi doprinijeli novim vrijednostima u Srpskoj. Zahvaljuje se Pokretu na svim manifestacijama koje su do sada organizovali. Nada se da će imati još veću podršku građana Republike Srpske.\n"Da ih ohrabrim da u narednom periodu nastave sa aktivnostima koje su se pokazale veoma uspješnim. Pogotovo sam impresioniran što vraćaju pozorišna i te predstave u udaljena sela i što vidim da tamo postoji publika koja je spremna da na takvo nešto reaguje i to je, zaista, nešto što treba podržati u Republici Srpskoj", kaže Milorad Dodik, predsjednik Republike Srpske.\nČlanovi pokreta Pozitivna Srpska poručili su da ih ohrabruje podrška predsjednika, ali i velikog broja građana. Nakon što su prethodno predstavili državotvornu ideju, danas su pokazali gdje Republiku Srpsku vide u narednih deset godina. Predstavili su "koncept obnove", koji podrazumijeva fokusiranje na kulturu i obrazovanje, kao temelje svakog društva.\nPozitivne snage Srpske Milorad Dodik\nPodržao ih predsjednik Dodik\nKonvencija Pozitivne snage Srpske u Banjaluci\nKonvencija Pokreta Pozitivne snage Srpske


Pompeo o Rusiji i Kini: Pad Berlinskog zida lekcija autoritarnim režimima :: Svijet\n09.11.2019. 11:31 ➔ 11:32\nAmerički državni sekretar Majk Pompeo je povodom obilježavanja 30. godišnjice pada Berlinskog zida oštro kritikovao Rusiju i Kinu zbog širenja autoritarnosti.\nOn je pozvao zapadne zemlje da "nastave da se bore za vrijednosti slobodnih zajednica", piše Sputnjik.\nOn je rekao da je pad Berlinskog zida istorijski događaj koji treba da posluži kao lekcija svima koji smatraju da će autoritarni režimi postojati dovijeka.\n"Mislili smo da će pad komunizma u Berlinu pokrenuti nepovratni trend u cijelom svijetu. Mislili smo da će slobodarsko društvo da procvjeta širom svijeta. Takođe smo mislili i da ćemo uspjeti da oslobodimo svoje resurse koji su bili usmjereni na naše saveznike da se bore za tu slobodu. Međutim, nažalost, nijesmo bili u pravu. Nijesmo bili u pravu kada je riječ o putevima razvoja koje će pojedine zemlje odabrati", rekao je.\nU svom govoru, Pompeo je oštro kritikovao Rusiju zbog Krima, zbog situacije sa ukrajinskom crkvom koja trpi ogromne pritiske iz Rusije, zatim je prešao na Kinu, rekavši da u toj zemlji "komunistička partija formira novi vid autoritarnosti koju svijet dugo nije vidio".\n"Ta istina za nas nije bila očigledna 1989. godine, ali danas, 30 godina kasnije, dužni smo da vidimo svijet onakvim kakav zaista jeste. Moramo sebi da priznamo ko smo. Naše demokratije, SAD i Njemačka, u svojim rukama imaju ogromna bogatstva i moć, imamo obavezu da branimo ono što smo jedva stekli 1776, 1945, i 1989. To nije moguće učiniti samostalno", istakao je američki državni sekretar.\nS tim u vezi, Pompeo je rekao i da se SAD zalažu za to da Njemačka ne bude zavisna od isporuke ruskih energenata.


Државни врх Србије непожељан на комеморацији у Поточарима | Јадовно 1941.\nNačelnik opštine Srebrenica Ćamil Duraković izjavio je da je organizacioni odbor za obilježavanje stradanja u julu 1995. godine u Srebrenici donio odluku da je “državni vrh Srbije nepoželjan 11. jula na komemoraciji u Potočarima”.\nPotočari – komemoracija Foto: SRNA\nDuraković je naglasio da je ta odluka donesena na osnovu prošlogodišnjeg iskustva i činjenice da “državni vrh Srbije negira da se u Srebrenici desio genocid”, čime, kako kaže, izražava nepoštivanje za “žrtve genocida i njihove porodice”.\n“Oni koji negiraju genocid nisu poželjni na komemoraciji u Potočarima”, kaže Duraković.\nKomentarišući činjenicu da je premijer Srbije Aleksandar Vučić prošle godine priustvovao komemoraciji, Duraković kaže da je to bio, kako je naveo, pokušaj žrtava da pruže ruku i iskreno krenu naprijed.\nPrema njegovim riječima, stav većine porodica je da prisustvo “negatora genocida” unosi nervozu i dolazi do skandala, koji zasjene ono što je njima najsvetije a to je sahrana i komemoracija.


Izvor: MozzartSport.com, 23.Apr.2021, 09:06\nKrenule priče o fudbalskoj reformi\nProjekat Superlige je propao, ali se manje više svi – osim navijača? – slažu da je vreme da se neke stvari u fudbalu promene. A radikalan predlog kakav je bio ovaj o Superligi logično je izazvao i brojne polemike o tome: kako bi fudbal zaista mogao da napreduje? Karlo Ančeloti, trener Evertona i trostruki prvak Evrope, smatra da ne bi bilo loše probati sa uvođenjem “seleri-kepa“, po ugledu na NBA ligu.\nKo ne prati, u NBA ligi postoji ograničen budžet za plate, pa klubovi moraju da budu obazrivi i pravedno dele novac na raspolaganje. Postoje doduše neki izuzeci, ali da ne širimo priču previše. Kako bilo, cilj seleri-kepa je da ne dozvoli najbogatijima...


Upozorenje izraelskog ministra: Zaratićemo sa Iranom ako Bajden pobedi - 06.11.2020, Sputnik Srbija\nUpozorenje izraelskog ministra: Zaratićemo sa Iranom ako Bajden pobedi\nIzraelski ministar Cahi Hanegbi upozorio je da bi ta zemlja mogla da zarati sa Iranom ako Džo Bajden pobedi na američkim predsedničkim izborima. 06.11.2020, Sputnik Srbija\n© AP Photo / Hussein MallaIzraelski vojnik\nIzraelski ministar Cahi Hanegbi upozorio je da bi ta zemlja mogla da zarati sa Iranom ako Džo Bajden pobedi na američkim predsedničkim izborima.\nKomentarišući Zajednički sveobuhvatni akcioni plan o iranskom nuklearnom programu, izraelski političar je rekao kako premijer Benjamin Netanijahu i većina Izraelaca smatraju da je on pogrešan, „što je potcenjivanje“, prenosi Džeruzalem post.\nHanegbi tvrdi da Bajdenov stav o Iranskom nuklearnom programu zapravo može dovesti do rata Irana i Izraela.\n„Bajden već dugo otvoreno tvrdi da će se vratiti nuklearnom sporazumu. Ja to vidima kao nešto što će dovesti do nasilne konfrontacije Izraela i Irana“, rekao je Hanegbi, koji je ministar za pitanja naseljavanja, a ranije je obavljao funkcije ministra poljoprivrede, pravde i regionalne saradnje.\nSa njim se ne slaže predsednik Komiteta za spoljne poslove i odbranu izraelskog parlamenta Cvi Hauzer, koji Bajdena opisuje kao „budućeg prijatelja Izraela“.\n„Čak i ako sporazum sa Iranom bude obnovljen, on će biti bolji nego prethodni“, rekao je Hauzer za Armijski radio.\nIranski nuklearni sporazum potpisali su 2015. godine Iran, stalne članice Saveta bezbednosti UN (Kina, Francuska, Nemačka, Rusija, Velika Britanija i SAD) i Evropska unija.\nDogovor je predviđao da Iran smanji svoj nuklearni program i ozbiljno smanji svoje rezerve uranijuma u zamenu za popuštanje sankcija, uključujući ukidanje embarga na uvoz oružja u roku od pet godina po potpisivanju.\nPre dve godine, Donald Tramp je objavio kako su se SAD jednostrano povukle iz sporazuma, zbog čega je Iran postepeno suspendovao neke od obaveza koje je trebalo da ispuni.\nTajanstvene eksplozije: Ko ometa Iran da proizvede nuklearno oružje\nMože li Iran da napravi nuklearnu bombu


Džonson pokrenuo spekulacije, objavio svoj plan za „bregzit“ - Sputnjik Srbija\n07:50 29 Januar 2020\nDžonson pokrenuo spekulacije, objavio svoj plan za „bregzit“\n17:12 16.09.2017 (osveženo 21:19 16.09.2017) Preuzmite kraći link\nDžonson, inače bivši novinar, napisao je za list „Dejli telegraf“ poduži tekst, kako bi objasnio da „bregzit“ može Britaniji doneti „slavnu“ budućnost i pomoći joj da postane „najslavnija nacija“ na svetu.\nBritanska premijerka bi trebalo da održi svoj veliki govor o „bregzitu“ u italijanskom gradu Firenci u petak.\nKako „Rojters“ navodi, nakon ovog njegovog poteza, počele su spekulacije u krugovima Konzervativne partije kako Džonson želi da zauzme mesto Tereze Mej na čelu te stranke.\nAgencija dodaje da je taj potez naišao na osude većinom zbog trenutka u kom je objavljen — dan nakon terorističkog napada u Londonu u kom je povređeno 30 osoba i samo nekoliko dana pred veliki govor premijerke o „bregzitu“.\nDžonson je, kako se navodi, bio strastveni borac za napuštanje Evropske unije.\nOn smatra da Britanija ne bi trebalo da traži da ostane na jedinstvenom tržištu i u carinskoj uniji sa EU, prenosi AP.\nDžonson je ponovo pokrenuo široko diskreditovanu ideju — napuštanje EU moglo bi da omogući Britaniji da nedeljno uštedi 350 miliona funti (475 miliona dolara), koje bi mogla da odvoji za Nacionalnu zdravstvenu organizaciju.\nMej je uprkos katastrofalnim rezultatima na izborima 8. juna uspela da zadrži svoj posao, ali se od nedavno suočava sa sve većim pritiscima, podseća agencija.\nengleska, Boris Džonson, Bregzit, Evropa